
DIABIERNA atardi tabatin un explosion cu a tuma luga 
na Daltra na Barcadera, sinembargo no tabata un candela 
manera sosode algun aña pasa, tampoco por a haya mucho 
informacion di kico por a pasa. 


Pero diasabra marduga alrededor di 5 or, melding a drenta 
na Brandweer cu surgi un candela patras di Ecotech na 
Barcadera cu a pone cu polis a pasa den e cayanan di e 
barionan Cas Paloma, Parkietenbos y Simeon Antonio, aler- 
tando e habitantenan pa nan evacua. E habitantenan den e 
vecindario mes no tabata na altura, hopi tabata drumi. 


Algun a lanta pa motibo cu e holo di huma a cuminsa penetra 
den e casnan. Ora cu nan a sali pafo nan a bin topa cu un 
mist diki diki colo blauw shinishi ta tapa caminda y casnan di 
bisiñanan. Un auto di polis tabata zona alarma riba caminda 
pa alerta e habitanan y urgi nan pa nan evacua. Varios 
famia cu tin baby y adulto mayor a haci caso di e yamada y 
a evacua nan sernan keri. 


E huma y holo malo a keda afecta e barionan den ora di 
merdia. E barionan mas afecta tabata Cas Paloma, Mahuma 
un parti, Parkietenbos y Simeon Antonio. E area di Bucutiweg 
no a haya huma pero si e holo di kima cu a keda afecta e 
area te cu e biento a cambia. 


E miembronan di Stichting Parkietenbos a combersa cu 
varios di e famianan afecta. 


Nan ta suplica Gobierno pa stop cu e actividadnan di procesa 


sushi na Barcadera y Ser’i Teishi. “ A cera dump y a habri un 
otro pariba di caminda na Barcadera, esey no ta por, esey 
no ta husto pa nos cu tin tanto aña ta sufri. Nos tabatin 
speransa cu ta cera dump y tur molester ta stop. 


Pero mira awor sero di sushi ta acumula patras di Ecotech y 
ta pega candela, kico a cambia?" Asina habitantenan tabata 
reclama. 


Tabatin famianan cu no por a evacua y mester a sigui soporta 
e huma y holo malo. Esunnan cu mester a sali bay traha 
trempan na hotel y otro sitio a core sali mas trempan pa 
scapa di e huma, pero lagando famia si den e situacion sofo- 
cante y peligroso. 


Pabao di e candela tabatin un otro sero di sushi riba un otro 
tereno cu aparentemente no ta di Ecotech. Si esey tambe lo 
a pega candela e situacion por a bira hopi mas tragico pa e 
habitantenan di e barionan. 


Vocero di brandweer a bisa cu si nan lo a tira santo di trempan 
riba e candela e lo a produci mas huma y lo a tarda mas pa 
paga. Sinembargo asina mes e habitantenan ta conta con 
nan cas a keda invadi pa huma, nan wowonan a keda pica y 
problema cu respiracion, tur cos den cas a keda hole huma. 


Riba e potret por mira e momento cu e candela ya a keda 
domina, sinembargo riba e potretnan y videonan cu a keda 
publica pa algun media y hasta cu Drone, por a mira con 
grandi e candela tabata y cuanto huma a afecta e barionan. 


Baby y Adulto mayor a wordo evacua na Parkietenbos 
y Simeon Antonio debi na Huma di candela 

INOCENCIA no ta algo cu wordo piki canto di caminda 


of den un mondi pero ta un don di un persona cu ta 


wordo fortalece pa su creencia y caracter pero den 


mundo politico, hopi ta kere cu nan por pasa pa santo 


por completo. 


Algemene Rekenkamer Aruba siman pasa a publica su 


rapport “Op Afstand” den cual ta analisa e situacion cu 


tin na e momtonan aki, pa loke ta maneho di e institu- 


cionnan di gobierno mustrando cu ta “e entidadnan cu 


ta opera riba cierto distancia di gobierno.” 


AWEMainta tin cu mustra aki cu contenido di e rapport 


di ARA, en realidad no a presenta ningun novedad ya cu 


for di 2017 c’un otro administracion lidera pa partido 


MEP, henter e institucion cu yama Parlamento, cu ta e 


institucion cu tin cu controla y supervisa maneho di 


gobierno, a wordo converti den un tipo di “departamento di gobi- 
erno.” 


Eynan ta Prome Minister Evelyn Wever-Croes ta esun cu ta deter- 


mina kico tin cu pasa, tin cu wordo aproba y kico tin cu wordo desap- 


roba y e programa di “actividad”, esta di e reunionnan, no ta wordo 


determina pa Parlamento pero den oficina di gobierno na Cocolishi. 


Ya caba for di e confrontacion cu a surgi na 2020 den e caso di 


Marisol Tromp na momento cu durante di un reunion riba permiso 


pa ‘spearfishing’ a presenta un mocion di desconfiansa contra di su 


persona, tabata na Cocolishi cu hefe mayor a informa Presidente 


Ady Thijsen pa suspende e reunion inmediatamente pa asina evita 


mas daño politico n'e partidonan di gobierno. 


Loke a sigui despues tabata un violacion formal di loke cualkier 


gobierno cu ta respeta su mes, lo a basa su maneho ariba, esta 


gobernacion di integridad. 


ARA cu den cierto sentido a bati alarma unb tiki laat pero ainda na 


tempo, ta algo cu ta asina bergonsoso ya cu ningun politico cu ta 


respeta su mes, lo a permiti of tolera e tipo di cos aki tuma luga. 


Loke ta mas serio ainda, cu ta bolbe confirma e mentalidad 


‘mesquino’ cu ta biba den ultimo decada den e arena politico aki na 


Aruba, caminda interes di un pueblo ya no ta primordial ya cu sirbi 


sponsor, famia y amigo, ta loke ta primordial. 


E decadencia aki a lanta cabes for di momento cu gabinete Wever- 


Croes I a tuma mando di e pais over, a transforma un presupuesto 


di 2018 c’un surplus y ‘djuk’ esaki y a presenta un presupuesto 


ARA: ‘Op Afstand’ y Prome Minister: ‘Binnen Afstand’ 


A N A L I S I S 

A N U N C I O 


SETAR ta informa cu pa motibo di entiero di 
nos colega Stanley Pourrier nos ta cera pa 
publico: 


diamars mainta dia 25 di juni 2024 


11.30 am ta reanuda servicio na nos 
clientela. 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 
Whatsapp na 597-9999. 


adapta mustrando un deficit formal. 


Un decision cu a pone cu te dia di awe ainda CFT ta bulando rond 


di gobernacion di e pais pero na mes momento e mesun gobierno 


a over na manipula un total di tres fraccion cu tabata sostene su 


administracion, manera cu tabata desea y con cu e tabata kier. 


No por a papia mas di un control of supervision adecuado dor 


Palamento y mas y mas presencia di CFT a bira un necesidad, 


asumiendo e rol di controla maneho di e gobierno. 


Sinembargo no por generalisa den e caso aki pa Parlamento 


“completo” ya cu for di 2017 pa 2021, Prome Minister Wever 


Croes a logra na dirigi y hasta manipula e fraccionnan di MEP cu 9 


miembro, esun di POR cu 2 asiento y esun di RED cu 1 asiento. 


For di eleccion 2021 te cu awo, e mesun Prome Minister a sigui cu 


su dominio riba 9 miembro di fraccion di MEP y 2 miembro di frac- 


cion di RAIZ ya cu realmente net nada ta tuma luga den Parlamento 


si esaki no tin aprobacion di “Hoofdkantoor Cocolishi.” 


Ta un situacion tristo y cu e rapport di ARA awor a bin tira luz 


riba diferente institucion di gobierno caminda a bin ta manipulando 


esakinan den un forma asina bisto pero caminda cu te cu awor ts 


ARA a bin lanta para y punta dede riba e abuso di poder aki cu a bin 


ta tumando luga!! 

PA e temporada di vakantie grandi, SETAR ta lansa su promo- 
cion “Turista riba mi Isla”, unda cu tur cliente di SETAR por 
gana actividadnan pa disfruta di vakantie na Aruba mes. E 
promocion aki ta valido te cu 15 di augustus 2024. 
Durante e periodo aki, SETAR lo reparti mas cu AWG 
10.000 na premio, manera entre otro Gift Card pa Cinemas, 
Catamaran Trips, Island Tours, Weekend Stays y hopi mas. 
Tur siman nos lo anuncia mas cu un ganador riba e Facebook 
page di SETAR. 
Con pa participa? Tur clientenan activo di Mobil, Internet, 
Telefon Fiho y Cable TV automaticamente ta participa. 
Tambe tin oportunidad pa aumenta bo chens. Por ehempel: 
clientenan di Prepaid por recarga cu por lo menos AWG 5 di 
credito; clientenan nobo cu cumpra un SIM Card di SETAR y 
recarga cu por lo menos AWG 5; clientenan cu paga digital 
sea via Online Banking, Pay.aw, SETAR App of Self-Service 
Kiosk; y clientenan cu aplica pa un plan di Pick & Choose, 
SETAR Complete, Hybrid of Postpaid U. 
Pa mas informacion di nos Summer Promotion “Turista riba 


mi isla”, follow nos riba Facebook y Instagram y keda al 
tanto di tur promocion. 


SETAR ta lansa su Summer Promotion “Turista riba mi Isla” 

VARIOS compania di aviacion, hunto cu e agencianan di 
biahe, a cuminsa cu nan campaña pa informa nan clientenan 
cu ta “book” pasashi pa Aruba, cu desde prome di juli di 
2024, esta otro siman dialuna, tur bishitante lo tin cu paga 
un suma di $20 como parti di maneho di gobierno su plan 
pa sostenibilidad. 


Esaki ta conta pa tur turista cu ta yega Aruba cu avion y ta 
mustra cu e suma akli ta pa financia varios proyecto dirigi pa 


mehora y fortalece esfuerso pa crea un ambiente sostenibel 
pa e isla. 


Loke e companianan no a informa e clientenan den informa- 
cion suministra ta cu e isla ta enfrentando un crisis formal di 
medio ambiente caminda tin awa sushi y stinki saliendo tur 
caminda principalmente den e area di hotel na Palm Beach 
mientras cu tambe tin awa preto bayendo via di beach den 
lama na Eagle. 


E anuncio ta sigui mustra kendenan NO tin cu 
paga e suma di $20, cu ta e residentenan, esta 
esunnan cu ta biba na Aruba, ningun mucha 
bou di 8 aña tampoco tin cu paga y tampoco e 
turistanan cu regresa Aruba den mesun aña, lo 
tin cu paga e suma aki ora cu nan regresa pa 
pasa vacacion. 


E studiantenan cu por proba cu nan ta siguiendo 
nan estudio den exterior, tampoco lo tin cu paga 
suma aki pero nan mester tabata biba na Aruba 
e ultimo 8 aña. 


Na mes momento a informa e clientenan cu e 
asina yama “sustainability fee” aki, lo wordo 
cobra pa medio di e “online Embarcation & 
Desimbarcation (ED) Card platform”. 


Ya varios compania di aviacion a inicia caba pa 
informa tur instancia den e mundo di aviacion 
riba e “sustainability fee” aki cu gobierno a dicidi 
di impone riba e bishitantenan di e isla entrante 
prome di juli, cu ta dialuna venidero. 


Companianan alertando nan clientenan 
riba pago di impuesto di $20 

“ALL is no well” den coalicion MEP-RAIZ na e momentonan aki y mientras 


cu den fin di siman un biaha mas varios reunion a tuma luga, ta bibando e 


“gevoel” cu e coalicion aki dificilmente lo por yega na cumpli cu su periodo di 


gobernacion te cu 2025. 


AWEMainta for di informacion acumula den fin di siman den e arena politico, 


e pregunta mas grandi desde e reunion di siman pasa pa loke ta e ley cu lo 


permiti persona di mesun sexo drenta enlace matrimonial oficial, a bira ki dia 


of cua siman! 


E surgi un rivalidad formal entre e dos partidonan pero si analisa e desaroy- 


onan den gobernacion di ultimo luna, por a nota cu ya a cuminsa na “ubica” 


w sostenedonan di partido aki y aya, sigurando nan tur c’un posicion den un 


departamento of otro, hasta algun cu lo a haya promocion siendo cu nan ta 


trahando na oficina di un of otro mandatario. 


Loke tambe ta notabel den e ultimo dianan ta e echo cu fuera di varios reunion 


den seno di e partidonan politico, tin varios candidato cu ta reuniendo entre 


nan mes, buscando un solucion pa nan posicion politico cu no ta duna indica- 


cion cu e lo cambia proximo eleccion na momento di traha lista. 


Sin duda cu tin hopi actividad politico tumando luga caminda e duda ta sigui 


aumenta riba futuro a corto plaso di e coalicion MEP-RAIZ ya cu den propio 


seno di e partidonan aki, ta reinando duda con tin cu sigui cu otro sabiendo cu 


no tin confiansa algun di ningun banda. 


Un confiansa cu a ser poni na prueba caba na momento cu lider di RAIZ a 


dicidi di entrega keho contra algun ex-minister di partido di su colega MEP y 


despues pa haci e situacion ainda mas delicado, e vice Prome Minister Ursell 


Arends, a dicidi di hiba su Prome Minister Evelyn Wever-Croes corte relaciona 


c’un disputa cu tin riba un pida di beach pa Embassy Suites cu ainda no ta 


soluciona. E ultimo crisis a surgi siman pasa na momento cu practicamente 


henter coalicion di MEP den Parlamento a dicidi di no sostene e concepto di 


ley presenta pa nan colega di RAIZ y a ripiti nan posicion diaranson ultimo 


den forma bon cla. E expresion di Presidente di Parlamento, Edgard Vrolijk, “e 


ley ta for di mesa” a zona manera uin rechaso formal y definitivo y despues 


di e reunion aki hopi miembro di e dos partidonan, no tabata sa kico lo bay ta 


pasando of kico lo pasa cu e coalicion actual. 


Lider di MEP y di RAIZ por pretende cu tur cos ta normal y cu tin confiansa pa 


sigui traha hunto pero e ora esaki ta nifica cu ningun di dos partido tin algun 


sentido di moralidad y integridad y nan lo confirma e ora den bista di pueblo, 


cu nan interes propio, nan interes partidista ta riba e interes di pueblo den 


su totalidad. AWEMainta a combersa c’un miembro di partido MEP den fin di 


siman den forma extra oficial pero un expresion cu el a haci na final, a bisa 


hopi di e tension grandi cu tin na e momentonan aki den e coalicion, esta: 


“Eleccion ta tras di porta ta cuestion di algun dia of siman, mas tempran cu 


hopi lo kere!” 


Candidato di MEP 


“Eleccion ta tras di porta ta cuestion di dia of siman” 

AWE mr. Mike Eman, ex-Minister-President di Aruba y 
actual lider di partido di Pueblo Arubano (AVP), a manda 
un caluroso carta personal pa Minister-President Mark Rutte 
pa gradici'e pa e colaboracion durante tur e añanan y pa 
felicit'é cu su nombracion como Secretario-General di NATO. 
Den su carta, mr. Eman a enfatisa tanto e ciere importante 
di e término di servicio publico imprecionante di Rutte como 


Minister-President di Hulanda como su rol nobo y presti- 
gioso den NATO. 


mr. Eman: “Ora mi a yega na final di mi término como Minister 
President di Aruba, mi a ricibí di bo un bunita carta di agra- 
decimento pa loke nos a logra hunto den representacion di 
nos Reino. Mi tambe tin recuerdo special di e strategia cu 
nos a desaroyá pa pone Aruba hunto cu e Reino riba e plata- 
forma internacional como un ehempel y lider den sostenibi- 
lidad.” 


mr. Eman tambe a expresa su agradicimento di curason y 
aprecio pa e colaboracion y e relacion personal cu nan a 
desaroya durante nan termino di oficio. E a recorda e colab- 
oracion valioso entre Aruba y Hulanda, y e esfuerso hunto 
pa pone Aruba y Hulanda riba e plataforma internacional 
como un lider den sostenibilidad. 
E tambe a recorda e esfuers conhunto pa logra pa e asiento 
pa Reino den e Conseho di Siguridad di Nacionnan Uni y 
e tantisimo representacionnan intensivo internacional 
exitoso. 


Un momento particular den e carta tabata e recuerdo di e 
momentonan informal despues di un dia largo di trabou, 


unda nan ta comparti un cerbes riba trapi di un 
residencia di un embahador evaluando e dia. E 
momentonan aki a profundisa nos relacion pa 
sirbi nos paisnan, Eman ta enfatisa. 


mr. Eman: “E portret di nos actuacion hunto na 
e Cumbre di las Américas, cu mi a regala na bo 
durante mi ultimo bishita, mi ta spera lo haya un 
bon luga den Bo oficina di NATO, como un recor- 
datorio cu e proteccion di e integridad teritorial 
di nos islanan tambe lo keda den bo atencion”. 


mr. Eman a expresa su confiansa cu Mark Rutte 
lo desplega su rol nobo como Secretario-General 
di NATO cu mesun dedicacion como su rol como 
Minister-President. 


Na final di su carta personal, mr. Eman a invita 
Mark Rutte pa continua bishita Aruba y ta spera 
cu nan caminda lo crusa otro di nobo den futuro. 
El a expresa su respet di curason y admiracion 
pa tur loke Mark Rutte a logra como Minister- 
President y pa e contribucion futuro cu e lo duna 
na comunidad internacional. 


Aviso paga 


Eman ta gradici y felicita Rutte 

UN truck cu un Bobcat parti patras a pasa ranca cinco palo 
di luz na Santa Cruz poco despues di 6'or di diahuebs atardi, 
causando un interupcion den e suministro electrico. E inci- 
dente a sosode ora cu e truck a perde control, lastrando e 
palonan y provoca interupucion di coriente den e zona. 


Elmar y polis a acudi rapidamente n'e sitio p'asina atende 
e emergencia. E ekiponan di mantencion a traha intensam- 
ente pa despeha e area y reestablece e servicio di coriente 
mas pronto posibel. 


E impacto di e accidente tabata di tal manera cu el a ranca 
parti di dak di un cas den vecindario, causando daño signifi- 
cativo n'e propiedad. 


Autoridad ta investigando causa di e accidente p'asina deter- 
mina si tabatin algun negligencia of falta mecanico envolvi. 
Mientrastanto a pidi e habitantenan pa tene precaucion den 
e zona afecta te ora cu e trabaonan di reparacion a conclui 
y e situacion a bolbe den su normalidad. 


Accidente na Santa Cruz 


Truck cu Bobcat a ranca cinco palo di luz 

DEN menos di 24 ora, diesun palo di luz a wordo 
ranca,causando un interupcion di coriente significativo 
diahuebs y lagando varios vecindario sin coriente. E situa- 
cion a empeora ora cu un truck di Serlimar a dal contra di 
un palo di luz na Frans Figaroa, provocando cu varios kabel 
di coriente a kibra y a cende e vehiculo na candela. 


Bombero y e tecniconan di Elmar a responde rapidamente n'e 
luga debi n'e gravedad di e incidente y e necesidad urgente 
pa restaura e coriente y sigura e area. Afortunadamente no 
tabatin herido, pero e dañonan material tabata consider- 
abel. E trabao di reparacion a tuma varios ora pa despues 
por a haya coriente bek. 


Diesun palo di luz ranca den menos di binticuater ora 


DIASABRA ultimo, pa mas of menos 12'or 
y mey di marduga, a sosode un accidente den 
vecindario di Moomba Beach, caminda un 
Hyundai nobo nobo a dal contra cura di Marriott. 
Na momento cu polis a yega, nan a pone e chauf- 
feur supla, pero no a haya e cantidad significativo 
di alcohol den su sistema, indicando cu e chauf- 
feur no tabata bao di e efectonan di alcohol. 


Forensys a wordo notifica y a presenta n'e 
luga p'asina atende cu e accidente. Despues, e 
caso a wordo pasa p'e seguro di e auto p'asina 
cubri e dañonan causa n'e muraya di e hotel. 
Afortunadamente no tabatin herido. 


Auto a dal den cura di Marriott 

LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


SAN Juan ta un festividad cu ta wordo celebra na diferente 
luga di mundo, cu diferente tradicion y ritual, aunke tur ta 
comparti e esencia di celebra e solsticio di zomer y rindi 
homenahe na San Juan Bautista. 


Na Spaña e anochi di San Juan ta wordo biba cu intens- 
idad, specialmente den e regionnan costero. E beachnan ta 
yena cu candela (bonfires), vuurwerk y grupo di amigo cu 
ta bula riba e vlamnan pa purifica nan mes y pidi deseo. Na 
Alicante, e candela di San Juan ta un espectaculo unico cu 
ta combina monumento di carton piedra, musica y desfile. 


Na America Latina, pais manera Brasil y Venezuela tambe 
ta celebra San Juan cu fervor. Na Brasil, e "Festa Junina" 
ta mscla elemento catolico cu tradicion rural, incluyendo 
danza, cuminda tipico y e creacion di candela grandi. Na 
Venezuela, e festividadnan ta wordo caracterisa pa canto y 
tambor na honor di San Juan Bautista, cu ta bisa cu ta sali 


for di su iglesia pa bishita su devotonan. 


E paisnan Scandinavo di un otro banda, ta conmemora e 


San Juan y Dera Gay: Tradicion bibo cu ta 
celebra nos historia y nos identidad cultural 

solsticio di zomer cu e "Midsommar", un festividad caminda 
cu e candela y e mayonan (mata di mayo) ta protagonista, 
compaña pa danza, cancion y cuminda tipico. Aunke no ta 
un celebracion specificamente dedica na San Juan Bautista, 
ta comparti e mesun conexion cu e solsticio di zomer. 


Historia di Dera Gay/San Juan na Aruba 
Dera Gay/San Juan ta un festividad tradicional na Aruba, 
rico den simbolismo y celebra principalmente p'e comun- 
idad Afrodiasporico di e isla. E celebracion aki tin su reis 
den e custumbernan treci p'e esclavonan Africano como 
tambe Spaño (Dia di San Juan) y a mantene bibo a lo largo 
di e añanan, evolucionando cu tempo pero conservando su 
esencia. 


E festividad di Dera Gay/San Juan ta enfoca riba e ritual 
caminda cu e participantenan ta benta un gay abao cu un 
palo, mientras cu nan tin nan wowo tapa y uzando un palo. E 
ritual aki tin connotacion di fertilidad, fortaleza y supervivi- 
encia, simbolisando e lucha y e resiliencia di e esclavonan 
Africano como tambe combina cu e parti religioso Spaño 
cu ta e Dia di San Juan, recordando cu Aruba, mescos cu 
e resto di e islanan Corsou y Boneiro, ta un mescla rico di 
cultura. 


Tradicionalmente Dera Gay/San Juan ta wordo celebra 
durante cosecha, particularmente rond di Dia di San Juan 
cu ta coincici cu e solsticio di zomer. E celebracion ta 
incluiu musica folklorico, danza, cuminda tipico y bistimento 


colorido, creando un ambiente festivo y comunitario. E 
cancion y e bailenan manera "Tambu" ta fundamentalmente 


durante Dera Gay, narando e historianan di resis- 
tencia y speransa. 


A lo largo di e añanan, Dera Gay a evoluciona y a 
integra den e identidad cultural di Aruba. Aunke 
e practicanan por varia, e spirito di e celebra- 
cion ta siguji ta un tributo na nos herencia di nos 
antepasadonan. 
Awendia, Dera Gay/San Juan no solamente ta u 
celebracion di historia y cultura sino tambe un 
oportunidad p'e comunidad reuni, reflexiona y 
celebra su identidad comparti. 

H O R O S C O P O 


DESPUES di dispidi di e fin di siman, nos ta ranca sali cu 
e di cuater y e ultimo siman di e luna di juni di 2024. Kico e 
astronan tin prepara pa tur e signonan di e zodiaco - Aries, 
Tauro, Geminis, Cancer, Leo, Virgo, Libra, Scorpio, Sagitario, 
Capricornio, Acuario y Piscis - segun e pronostico completo 
di e horoscopo? 


Nos ta bao di e efectonan di e prome Luna yen di e zomer, 
cu a tuma luga diasabra ultimo, dia 22 den e signo di 
Capricornio. E anochi di 23 pa 24, nos ta celebra e Anochi 
magico di San Juan, un anochi yena di magnetismo cu nos 
mester probecha pa haci algun ritual pa atrae suerte na nos 
bida y acerca nos na nos soñonan. Nos ta na caminda pa e 
Cuarto Menguante, dia 28 den e signo di Aries. Su energia 
ta anima nos na libera di lo innecesario y cera e ciclonan cu 
balentia y siguridad, segun e pronosticonan di Esperanza 
Gracia. 


Descubri aki e pronostico di e horoscopo durante e proximo 
7 dianan den tur e signonan zodiacal, for di dialuna 24 te cu 
diadomingo, dia 30 di juni 2024. 


Horoscopo semanal Aries 
Algun malcomprondemento of situacion conruso por perhu- 
dica bo, pero e Cuarto Menguante den bo sino, 
dia 28 lo ofrece bo e oportunidd pa laga e cosnan 
cla y libera bo di loke ta haci bo sufri. Probecha 
e energia di e Anochi di San Juan pa deshaci di 
desilusion, tristesa y limitacion cu bo por a sufri. 
Expresa loke bo ta sinti y no warda tur cos pa bo. 


Horoscopo semanal Tauro 
Por tin retraso of imprevisto den algo cu ya bo 
tabata tuma pa haci, pero cu planeta Mars den 
bo signo bo no lo bay rindi y lo bo sigui insisti te 
ora cu bo logra loke bo kier. Probecha di e magia 
di e anochi di San Juan pa cuminsa zomer cu 
pensamento positivo cu ta ilumina bo bida. Dia 
30 di Luna den bo signo lo regala bo un dia afor- 
tuna y algo cu bo ta desea pa sosode. 


Horoscopo semanal Geminis 
Cu e planeta benefactor, Jupiter, den bo signo, 
cos por bay hopi bon. Lo bo mustra hopi practico 
y cu un gran vision di futuro y lo bo sa administra 
tur bo potencial. Si bo a spera cu amor lo yega 
bo bida, probablemente por fin bo momento a 
yega. Probecha e anochi di San Juan pa libera bo 


di algo cu ta condicionando bo bida y no ta laga bo ta feliz. 


Horoscopo semanal Cancer 
Cu Solo y e planetanan Mercurio y Venus den bo signo, bo 
lo ta protegi pa Cosmos y no lo tin hende pa para bo. Lo bo 
tin varios dia di hopi actividad y esfuerso cu lo duna resul- 
tado inmediato. Bo optimismo lo supera tur cos y bo lo por 
cuminsa cu algo nobo cu lo haci bo feliz. No keda sin pasa e 
anochi di San Juan sin haci algun ritual cu lo yuda bo logra 
algo cu lo ilusiona bo. 


Horoscopo semanal Leo 

Oportunidad nobo ta yega bo bida, pero pa probecha di nan 
bo mester lubida e episodionan ey di pasado cu ta condi- 
ciona bo. Si bo ta sinti cu bo a kiboca, bo ta na tempo pa 
rectifica y recupera e serenidad. Probecha e energia reno- 
bado y magico di e anochi di San Juan pa pasa e pagina 
ey y confronta e futuro cu gana. Bo por ricibi un agradabel 
sorpresa economico. 


Horoscopo semanal Virgo 
Cu planeta Mars bon aspecta, bo lo ta excita y cu hopi empuhe 
pa logra bo soñonan… No perde e confiansa pasobra, aunke 
bo plannan no lo concretisa na prome instante, lo bo sali 
padilanti. Lo bo tin hopi "linkse handen" pa maneha hende y 
lo ta dificil pa nan nenga bo algo. Laga bo mes rondona p'e 
magia di e Anochi di San Juan y pidi un deseo. E por cumpli 
pronto. 


Horoscopo semanal Libra 
Bon momento pa pensa den proyecto nobo, ya cu bo lo tin 
bon idea y suerte pa alcansa exito. Confia den bo hendenan 
pasobra nan ta dispuesto pa apoya bo mas di loke bo a 
imagina. Lo bo move entre un enorme deseo di siguridad y e 
cambionan cu bo destino lo propone bo. Probecha e anochi 
di San Juan pa kima bo indecisionnan y deshaci di e insig- 
uridadnan. 


Horoscopo semanal Scorpio 
Tin atraccion y envidia rond di bo, pero e Luna den Cuarto 
Menguante lo yuda bo aleha e personanan toxico cu ta desta- 


bilisa bo fo'i bo bida. Ta cumbini bo ta bo so pa reflexiona, 
sin complica bo bida cu compromiso di loke por prescindi bo. 
Huy di conflictp y discusion cu ta destabilisa bo y probecha 
e magia di San Juan pa atrae suerte den bo bida. 


Horoscopo semanal Sagitario 
Bo actitud positivo y optimista lo bay haci cu semper bo tin 
algun idea of salida original pa tur cos pone di bo parti ora cu 
mas bo tin mester. E anochi di San Juan ta un bon momento 
pa laga e indecision y e miedonan cu bo ta enfrenta, atras y 
duna rienda suelta na bo sentimentonan. Si un hende cu bo 
kier a decepciona bo, e Luna den Cuarto Menguante lo yuda 
bo apart'e di bo bia. 


Horoscopo semanal Capricornio 
Suerte ta hari cu bo y bo tin bo dilanti varios dia yena di 
oportunidad. Bo ta den conmdicion di logra loke bo ta desea, 
asina ta concentra riba bo obhetivonan, sin distraccion y 
bay pa nan. Bo lo ta mas confia y lo bo sintonisa hopi mas cu 
e personanan cu bo stima. Luna den bo signo y e misterioro 
anochi di San Juan lo trece e magia den bo bida y lo pinta bo 
sonrisanan miho. 


Horoscopo semanal Acuario 
Sea atento y no dal paso den falso si bo intuicion alerta bo 
cu bo no ta bayendo den un bon direccion. Ta cumbini bo 
pasa door di tur cos cu ta motibo di disputa pa disfruta di 
bo relacionnan na luga di sufri di nan. E Anochi di San Juan, 
magia ta flota den ambiente. Ta momento pa realisa algun 


deseo y di atrae cos positivo den bo bida. Dia 24 
y 25 ta bo dianan magico. 


Horoscopo semanal Piscis 
Planeta Saturno ta sigui transita door di bo signo 
y bo por enfrenta reto cu, aunke ta costa bo, lo 
converti den les importante cu lo yuda bo crece 
como persona. Ta momento pa siña bisa no y di 
proteha bo energia. E magia di e anochi di San 
Juan, bo intuicion lo ta mas potencia cu nunca, 
laga bo mes hiba pa bo gevoel. Dia 26 y 27 ta bo 
dianan magico. 

We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 


MINISTER di Economia di Alemania, Robert Habeck, 
durante un bishita na Beijing, a enfatisa cu e tarifanan 
proponi pa Union Europeo riba e productonan Chines no ta 
pretende di ta un castigo. 


E bishita aki ta marca e prome bishita di un oficial Europeo 
desde cu EU a propone e tarifanan substancial riba importa- 
cion di vehiculo electrico (VE) fabrica na China, cu e meta di 
trata loke e EU ta considera como subsidio excesivo. 


China a adverti cu aumento di impuesto riba vehiculo elec- 
trico por conduci na un guera comercial. Sinembargo, 
Habeck a clarifica durante un sesion di dialogo riba clima y 
transformacion: "Esaki no ta tarifa punitivo." A contrasta e 
enfoke di EU cu esun di Merca, Brasil y Turkia, cu a imple- 
menta tarifa punitivo. "Europa ta haci cos dife- 
rente", el a agrega. 


Habeck a splica cu e Comision Europeo a haci 
un investigacion extenso di nuebe luna pa deter- 
mina si e empresanan Chines a beneficia inhus- 
tamente di e subsidionan. 


Tur derecho di compensacion cu ta resulta ta 
intenciona pa compensa e bentaha aki, no pa 
castiga. 


Den un reunion cu Zheng Shanjie, presidente di 
e Comision Nacional di Desaroyo y Reforma di 
China, Habeck a reitera cu e tarifanan di EU ta 
enfoca riba crea igualdad di condicion. 


Zheng a contesta firmemente y a declara: "Nos 
lo haci tur loke ta posibel pa proteha e empre- 
sanan Chines.” 


E tarifanan provisorio di EU lo drenta na vigor 
dia 4 di juli y e investigacion lo continua te dia 2 
di november. Si ta impone tarifa definitivo, nan 
por dura cinco aña. 


Habeck a urgi e oficialnan Chines pa participa 
den discusion riba e conclusionnan di e informe 
di EU. "Ta importante awo pa tuma na serio e 
oportunidad cu e informe ta duna y papia of 
negocia", el a bisa. 


E meta principal di e bishita di Habeck tabata pa 
profundisa cooperacion riba cambio di clima y 


transicion ecologico. 
A pesar di tension comercial, tur dos nacion ta boga pa evita 
cu e keintamento global ta surpasa 1.5 grado Celsius riba 
e nivelnan preindustrial, un cuadro critico segun e cientifi- 
conan. 


Mientras el a elogia e expansion importante di energia 
renobabel na China, Habeck a indica e necesidad pa atenda 
cu emision general di CO2. 


Na 2023, carbon tabata representa casi 60% di suministro di 
electricidad di China. Zheng a defende dependencia di China 
riba carbon pa siguridad di energia, pero Habeck a sugeri cu 
e expansion di energia di carbon por wordo maneha dife- 
rente cu un integracion mas grandi di energia renobabel. 


Segun Minister di Economia Aleman 


Tarifa di EU pa China no ta un ‘castigo’ 

E futuro ministernan y secretarionan di estado di partido 
PVV ta bou di un scrutinio intenso pa nan apoyo n'e politi- 
canan derechista y terminologia controversial prome cu nan 
ceremonia di huramentacion na comienso di juli. E interoga- 
cion parlamentario a enfoca particularmente riba nan posi- 
cionnan anterior y riba e uzo di un idioma cu carga racial. 


Reinette Klever, kende ta candidato pa bira minister di 
comercio exterior y ayudo na desaroyo, a wordo cues- 
tiona repetidamente riba su uzo di e termino "omvolking." 
E termino aki, originario di Alemania nazi, ta wordo uza awo 
p'e gruponan derechista extremo pa describi un teoria di 
conspiracion cu ta indica e reemplaso intencional di pobla- 
cion blanco pa 'stranhero', particularmente musulman. 
Klever a nenga di a uza e palabra personalmente, pero a 


admiti di a publica mensahe cu tabata contene e palabra 
riba red social. E ta argumenta cu e termino ta un concepto 
demográfico mas cu un teoria di conspiracion y a enfatisa 
su compromiso di sirbi tur ciudadano Hulandes si e keda 
nombra como minister. 


Similarmente, Chris Jansen, futuro minister junior di 
Infrastructura, a enfrenta interogacion intenso riba su 
apoyo na e comentarionan controversial di lider di PVV, 
Geert Wilders, "menos Marocano". 


Jansen, kende tabata e unico consehero di PVV na Almere 
na 2014 cu a apoya e declaracionnan di Wilders, a reitera 
su apoyo na e declaracionnan aki. Sinembargo, el a sigura e 
parlamentarionan cu e lo abstene di haci comentario como 
minister pa garantisa un ambiente di trabou sigur den su 
ministerio. 


Wilders a defende su candidatonan, acusando e ‘amargura 
links’ di purba di daña nan reputacion. "Nan ta birando mas 
y mas popular y ta papia e idioma di hende homber y hende 
muhe comun", Wilders a bisa cu orguyo. 
E siguiente riba e lista pa ser interoga pa Parlamento ta 
Marjolein Faber, e candidato di PVV pa minister di asilo y 
migracion, kende anteriormente a wordo critica pa e prome 
Minister saliente Mark Rutte pa uza e termino "omvolking" 
durante un debate den senado di 2020. Su entrevista ta 
programa pa 5'or di atardi di dialuna. 


Candidatonan Ministerial di PVV ta 
defende uzo di termino controversial 


OPROEP SCHULDEISERS 


Bij beschikking van 18 juni 2024 behorende bij 
ej. nr. AUA202100092 van het Gerecht in Eerste 
Aanleg van Aruba is de Stichting Fundacion 
Herencia Aruba, gevestigd op Aruba aan de 
Weststraat no. 13 tot vereffenaar benoemd van 
de onbeheerde nalatenschap van de erflaters 
Atanacio Tromp, geboren op 14 juni 1887 op 
Aruba en overleden op 14 mei 1973 en Fran- 
cisca Rosario Christiaans, geboren 11 oktober 
1896 overleden op 21 augustus 1978 op Aruba. 


Schuldeisers kunnen binnen zes weken na 
publicatie van deze advertentie hun vordering 
indienen bij de vereffenaars. 


De vereffenaar , 
Fundacion herencia 


Ademas, Dirk Beljaarts, cla pa bira minister di Asuntonan economico, 
tambe lo enfrenta interogacion. Segun e reportahe, Beljaarts ta envolvi 
den e bancarota di un 
empresa estableci pa 
e grupo di presion di e 
industria hotelero KHN 
durante su mandato 
como director. 


Mientras e scrutinio ta 
sigui, e candidatonan 
di PVV mester nabega 
den 
nan 
pasado 


controversial mientras 
nan ta prepara p'e 
posibel rolnan minis- 
terial. 

RIBA diabierna, Filipina a anuncia cu nan lo no invoca nan 
tratado di defensa mutuo cu Merca despues di un violento 
confrontacion cu Wardacosta Chines na e disputa di e 
‘Second Thomas Shoal’. Den e incidente, segun e reportahe, 
personal Chines a dal, subi y uza machete y hacha pa daña 
dos boto di e armada Filipino, cu a causa lesion na varios 
miembro di e armada Filipino. 


Durante un conferencia di prensa televisa, e conseheronan di 
presidente Ferdinand Marcos Jr. a descarga e idea di invoca 
e tratado di 1951 pa pidi yudansa militar Mericano. Esaki ta 
tuma luga despues cu Wardacosta Chines a confisca rifle di 
armada Filipino durante e enfrentamento, cu e hefe militar 
Filipino a condena como un acto di pirateria. E tabata exigi e 
regreso di e armanan y e reparacion di e daño. 


Disputa teritorial den lama di South China Sea, cu ta envolve 
China, Filipina, Vietnam, Malasia, Brunei y Taiwan, ta keda un 
punto crítico cu por hiba Merca den un conflicto cu China. 
Washington constantemente a afirma su compromiso pa 
defende Filipina, su aliado den e tratado mas bieu di Asia, 
si e forsanan Filipino wordo ataca, hasta den e South China 
Sea. 


Andres Centino, assistent presidencial pa asuntonan mari- 
timo, a splica cu no a discuti invoca e tratado cu Merca. 
Secretario Ehecutivo Lucas Bersamin a sugeri cu e incidente 
por tabata un malcomprondemento en bes di un atake arma 
manera defini den e tratado. 


Den un medida percibí como un concesion na China, 
Bersamin a bisa cu presidente Marcos a aproba un reco- 
mendacion pa publica e orario di entrega di suplemento na 
e posicion avansa Filipino den e banco. BRP Sierra Madre, 
un barco di guera bieu tripula pa un contingente chikito 
di e armada Filipino desde 1999, ta keda den centro di un 
confrontacion territorial cada bes mas tenso cu China. 


Segun e reportahe, durante e enfrentamento prolonga di 
dialuna, personal Chines den mas di ocho boto di motor a 
dal y a subi dos wwboto inflabel di e Marina di Filipina pa 
preveni nan di entrega suministro. 


E Chinesnan a confisca ocho Rifle M4, a daña e botonan y 
a herida varios miembro di personal Filipino, incluyendo un 
cu a perde un duim. Mientras cu e marina Filipino a informa 
solamente di un herido, e oficialnan di siguridad a indica cu 
por lo menos cinco miembro di personal a wordo atendi na 


un barco di wardacosta cercano. 
China a acusa Filipina di invadi y a exigi e retiro inmediato 
di personal Filipino for di e banco, cu Filipina ta afirma ta 
den su zona economico exclusivo. A pesar di esaki, Filipina a 
priminti di no hala atras n'e agresion Chines. 


Filipina ta nenga di invoca tratado di defensa cu 
Merca despues di incidente cu barco Chines 

DIADOMINGO mainta, Britannia a haci historia door di a 
celebra cu un espectacular desfile di victoria, destacando su 
logronan deportivo impresionante a lo largo di e temporada. 
E ekipona a demostra un desempeño excepcional den dife- 
rente categoria, sigurando su luga den historia di deporte 
na Aruba. 


For di trempan, e comunidad a reuni pa presencia e desfile, 
caminda e ekipo di Britannia a briya cu victoria den cate- 
goria manera U17, U15 y U13, fuera di sigura un di dos 
luga den U13 plata. Pero su exito no a para ey; tambe nan 
a destaca den e categorianan U20, U11 y den e compe- 
tencia femenino, retando y superando obstaculo den dife- 
rente localidad di nos isla. E desfile no solamente tabata 
un celebracion di nan logronan deportivo, sino tambe un 
momento significativo di union comunitario. E presencia y 
e sosten entusiasta di e publico a refleha e impacto positivo 
cu e ekipo tabatin na Aruba, inspirando e generacionnan cu 
nan dedicacion y spirito competitivo. 


Britannia ta sigui ta un ehempel di excelencia deportivo den 
nos comunidad, motivando hoben y adulto igual pa sigui cu 


nan soño atletico cu determinacion y pasion. 


Cu caravana di victoria 


Britannia a celebra su triunfo deportivo rond di Aruba 

E debutantenan di Euro Cup 2024, Georgia ta logra nan 
prome punto. Tablando 1-1 contra di Czech Republic, 
dunando nan un tiki rosea mas den e torneo. Georgia ta sa di 
score prome cu nan a drenta e half time cu un gol di Georges 
Mikautadze. Czech Republic ta subi den di 2 tempo y ya na 
di 59 minuut ta tabla e scoreboard y ambos ekipo ta wanta 
e rimto, den defensa y ofensa pa keda na un empate. Cada 
ekipo tin 1 punto acumula pa loke ta standing den grupo F y 
lo mester di un victoria den nan ultimo wega pa duna nan un 
chens pa clasifica pa e siguiente buelta. Georgia lo enfrenta 
Portugal mientras Czech Republic to enfrenta Turkia. Ambos 
partido lo tuma luga di 26 juni pa 3'or di atardi 


TURKIA vs PORTUGAL 
3 punto basta facil pa Portugal kendenan a gana cu un score 
di 3-0 contra di Turkia. Mirando e prome wega caminda nan 
a gana 3-1 contra di Georgia, den cual nan a desplega un 
wega di un nivel cu nos a spera di nan, e amantenan di futbol 
a pensa cu nan lo bay duna Portugal un tiki dolor di cabes. 
Pero esaki no tabata e caso. Ta di menciona cu despues di 2 
wega, Cristiano Ronaldo no a anota ningun gol ainda. E tin 
un assist. Portugal mester pa su hungadonan estelar activa 
pa nan por yega leu den e Copa aki 
BELGICA vs ROMANIA 
Belgica kendenan a perde den prome salida contra di 
Slovakia, mester a duna todo por todo pa nan sali victorioso 
den e wega aki. Romania, kende tambe a gana nan prome 
wega contra di Ucrania. A spera un wega basta nivela, pero 
Belgica a logra haya nan ritmo y a gana cu score di 2-0. 
Grupo E ta e grupo caminda tur 4 pais tin 3 punto despues 
di nan prome wega. Romania ta na prome luga mientras 
Belgica ta na di 2 luga. 


Belgica falta un wega mas contra di Ucrania mientras 
Romania nan ultimo wega ta contra di Slovakia. Tur 4 ekipo 
tin e chens di clasifica. Den e grupo aki ta casi sigur cu un di 
e 4 miho 3 luga lo pasa. 


Mientras cu Belgica ta resucita cu victoria 


Georgia a logra empate historico y 
Portugal ta gana cu autoridad 

SUISA contra Alemania: Nan ultimo wega di round 1. E wega 
aki lo a defini kende lo a keda na di prome luga di grupo A. 
Suisa a subi veld, duna Alemania dolor di cabes. Alemania na 
cas, sigur kier a sali victorioso pa haci nan siguiente buelta 
mas facil. Suisa ta esun cu ta score prome. Esaki ta pasa na 
di 28 minuut cu un gol di Dan Ndoye. Na final di e di 2 tempo, 
e referee ta duna 4 minuut extra y den e di 2 minuut di extra 
tempo, Niclas Füllkrug ta anota y asina aki sigura e prome 
luga di Grupo A pa Alemania. Awo Alemania lo bay enfrenta 
esun cu keda na di 2 luga den Pool C mientras Suisa lo bay 
enfrenta e di 2 luga den Pool B. 


Escocia vs Hungaria 
Hungaria ta basicamente for di e torneo, cu ningun punto 
acumula ta shock tur hende y ta score den e di 100 minuut 
di e wega. Escocia no a mustra ningun rato e gana pa a 
score. Kisas Escosia a pensa cu un empate lo ta suficiente. 
Loke nan no a spera ta e resultado di e wega aki. Awo Suisa 
ta bay cas y Hungaria ta keda pendiente si nan lo clasifica 
como un di e miho 4 paisnan na di tres luga. Un tiki dificul 
si mirando con e otro gruponan, pero mirando e resultado 
di e wega aki y kico tur por pasa den un wega di futbol, por 
spera tur cos. E pais cu kier clasifica mester sigura pa nan 
gana nan partidonan. 


Mientras cu Suisa y Alemania a empata 


Hungaria a score gol contra Escocia 
den resultado sorprendente 


22 
Dialuna, 24 Juni 2024 
DEPORTE 
AWEMainta 


Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5-1 


1-3 


2-0 


1-1 


3-0 


2-1 


2-2 


1-0 


1-1 


1-1 


1-1 


0-1 


1-1 


0-1 

Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 

E Eurocup di futbol no a pasa su prome rond ainda y ya 
tin 6 autogol anota den e prome etapa aki. Ainda nos no 
a yega mita di e 51 weganan total cu lo mester hunga y 
si e tendencia mantene e paso nos lo por mira e record di 
mas autogol wordo kibra den Euro 2024. E record ta di 11 
autogol cu a wordo registra na Euro 2020 ultimo. Durante e 
17 edicionnan di e Eurocup, un total di 25 auto gol a wordo 
registra y esey incluyendo e 11nan di 2020 y e 6nan actual 
den e Euro 2024. E siguente hugadonan a score auto gol 
den e Euro 2024. 


Antonio Rudiger (Germany) vs Escosia 


Maximilian Wober (Austria) vs Francia 


Robin Hranac (Czech Republic) vs Portugal 


Klaus Gjasula (Albania) vs Croacia 


Riccardo Calafiori (Italia) vs Spaña 


Samet Akaydin (Turkia) vs Portugal 


E autogolnan mas decisivo tabata esun di Maximilian Wober 
di Austria y esun di Riccardo Calafiori di Italia. Ambos a 


contribui na e victoria di Francia y Spaña. Klaus Gjasula lo 
pasa pa historia como e hugado cu a score un autogol y e 
gol di empate pa Albania den e wega contra Croacia.E gol cu 
a causa mas meme y hilaridad ta esun di Samet Akaydin di 
Turkia cu no a comunica bon cu su portero y ta pone e bala 
den net sin spera. Portugal ta e team cu mas autogol anota 
den e torneo prestigioso aki cu 3 gol y Alemania y Croacia 
ta empata na di dos luga cu 2 gol anota den nan propio net. 
Ainda faltando mas cu 30 wega pa hunga, ta di mira si e 
record di mas autogol lo wordo kibra si of no. 


EUROCUP 2024 


Record di autogol lo wordo kibra den Euro 2024? 

FUSSBALLIEBE ta e nomber di e bala oficial cu ta wordo 
uza den e Euro 2024 cu ta wordo celebra na Alemania. 
Fussballiebe ta wordo traha pa Addidas y ta nifica “Amor 
pa Futbol.” E ta traha di polyester recicla y di otro material 
sostenibel. 


UEFA ta bisa cu Fussballiebe a wordo diseña pa tin mas 
consistencia y mas precision den cada hugada. UEFA ta bisa 
cu e bala tin e “connected ball technology” cu a wordo uza 
pa prome biaha den e Mundial 2022 na Qatar y pa prome 
biaha den un Eurocup. E tin un chip den e bala cu ta registra 
cada toke cu e bala ricibi. 


E ta manda tur e informacion aki p'e VAR pa asina nan por 
tuma e miho decision ora tin un hugada dudoso. 


Awo cu e combinacion di Inteligencia Artificial e ta capaz di 
detecta si e bala a cruza e liña y manera a wordo mira den 
e wega di Belgica contra Slovakia caminda pa prome biaha 
e tecnologia por a detecta un “handsball” pa asina yuda e 
referee tuma un decision pa anula un gol den un wega. 


Kico e hugadonan ta bisa di e bala. Harry Kane ta bisa cu “e 
ta lihe y ta yuda e delantero of e goleado mas cu e ta yuda e 
porteronan. Pues mi no ta bay keha.” E keeper di Dinamarca, 


Casper Schmeichel, a comenta cu ”ningun bala ta wordo 
traha teniendo e portero den mente. Berdad e bala ta lihe y 
ta dushi pa scop, pero dificil pa bo grip e.” 


E fanaticada di futbol tampoco ta kehando ya cu nos por a 
wak algun gol espectacular durante transcurso di e prome 
etapa aki. 


E bala su costo ta 170 dollar pero awo bo por hay'e riba e 
Online store di Addidas pa 85 dollar. 


EUROCUP 2024 


Fussballiebe: E bala uza den Euro 2024 

PERU VS CHILE: E di 2 wega di Copa America y nos por 
nota e diferencia grandi entre e manera di hunga futbol, esta 
mas fisico. E 2 ekiponan aki tabatin en total 37 falta mien- 
tras nan tabatin apenas 5 intento riba gol. E expertonan na 
comienso di Copa America a expresa cu esaki lo ta e dife- 
rencia di mas grandi entre e 2 copanan. 


Ningun di e paisnan a logra anota un gol. Chile a domina e 
bala mas, cu mas pase, mas corner pero asina mes no ta 
logra anota. Mirando cu nan ta mes un grupo cu Argentina, 
sigur no un bon resultado pa ningun di nan 2. Ban wak kico 
ta pasa den nan siguiente weganan 


ECUADOR vs VENEZUELA 
Ecuador, e faborito entre e 2 paisnan aki. Venezuela, cu 
animo y gana, ta subi veld y pone presion desde e comienso. 
Tur cos a cambia ora cu na di 22 minuut, e homber prin- 
cipal y e capitan di Ecuador, esta Enner Valencia, ta wordo 
expulsa di e wega despues di e hisa su pia demasiado halto 
y alcansa un hungado di Venezuela den su cara. Referee ta 
saca carchi geel pero ta wordo instrui pa consulta cu VAR 
y aki ta caminda e ta cambia di geel pa cora. Asina mes, 
Ecuador ta e prome pa anota. Na di 40 minuut Jeremy 
Sarmiento ta pone Ecuador ariba cu 1-0. Pero mirando cu 


Ecuador ta bolbe subi veld cu 1 hungador menos despues 
di descanso, Venezuela a keda pone presion y asina aki ta 
anota e gol di empate na di 64 minuut y 10 minuut despues 
esun di gana e partido. Un otro partido caminda e 2 paisnan 
a acumula un total di 34 falta. E refereenan sigur lo bay tin 
basta dolor di cabes pa mantene e hungadonan bou control 


MEXICO vs JAMAICA 
Un Jamaica cu hungado fuerte y cu un speed halto a cuminsa 
pone presion desde principio pero manera e wega a trans- 
curi, pocopoco Mexico a haya nan ritmo, mes un cos cu nan 
ta logra anota 1 gol, cual a duna nan e prome 3 puntonan. 
Esaki a bin den e di 2 tempo, na di 69 minuut, anota pa 
Gerardo Arteaga. Un wega un tiki mas bunita, menos falta 
haci. Mexico y Jamaica ta den Grupo B, hunto cu Ecuador 
y Venezuela. Nan siguiente weganan ta programa pa dia 
26 juni, Ecuador contra Jamaica pa 3’or di atardi mientras 


COPA AMERICA 2024 


Peru y Chile ta empata sin gol den partido fisico, mientras 


cu Ecuador y Mexico ta supera nan rivalnan 

DEN un muestra di preparacion y habilidad, Robert 
Whittaker a knock out Ikram Aliskerov solamente 1 minuut 
y 49 seconde for di su evento principal di peso medio riba e 
anochi di pelea di UFC. E evento a marca e biahe inaugural 
di UFC pa Saudi Arabia, cu e meta di rivalisa cu Las Vegas 
como e "Capital Mundial di Pelea"."Originalmente programa 
pa bringa contra e peso mediano Inkapasí Khamzat Chimaev, 
Whittaker a enfrenta un cambio di oponente di ultimo 
momento ora Chimaev a retira pa motibo di un malesa. 
UFC a reemplasa Chimaev cu Aliskerov, un strea creciente 


cu solamente dos pelea anterior den UFC. E cambio aki a 
presenta un scenario di riesgo halto y un recompensa abou 
pa Whittaker, pero el a acepta e desafio. 
"Mi a bisa tur hende, mi ta e ‘boogeyman’", Whittaker 
a declara despues di e pelea. "Mi ta e miho di mundo y e 
enfrentamento mas peligroso pa cualkier hende den e divi- 
sion. Mi lo bringa na cualke luga, na cualke momento. Mi a 
proba esaki e anochi aki." 
A pesar di Whittaker su status di ex-campeon, e chens di 
aposta a cera casi mescos. Aliskerov, di 31 aña, fo'i Dagestan 
como e campeon retira di peso lihe Khabib Nurmagomedov, 
no a perde desde 2019, y su unico derota anterior tabata bin 
di Chimaev. Whittaker, conoci pa su resiliencia, a demostra 
su habilidad rapido. Un poco mas di un minuut despues 
di cuminsa e pelea, el a conecta un jab drechi cu a pone 
Aliskerov tambalia . Whittaker a sigui cu un jab, pushando 
Aliskerov bek na e ringside, y despues a lansa un uppercut 
decisivo di man drechi. Arbitro Marc Goddard a interveni ora 
Aliskerov, claramente incapacita, a purba recupera na rudia. 
Un perdida por a descarga Whittaker su impulso den e divi- 
sion di peso mediano, caminda su unico tres perdidanan den 
UFC tabata contra e campeon actual Dricus Du Plessis y e 
ex campeon Israel Adesanya. E dosnan lo enfrenta otro na 
UFC 305 den luna di augustus na Perth, Australia. E victoria 
di Whittaker ta sigura cu e ta keda un contendiente signifi- 
cativo pa e titulo. Den su comentarionan despues di e pelea, 
Whittaker a expresa su disposicion pa un cambio rapido, 
insinuando un posibel pelea na UFC 305. Su victoria deci- 
sivo riba Aliskerov ta manten’e firmemente den e comber- 
sacion riba e titulo di peso mediano. 


Robert Whittaker ta triunfa riba Ikram Aliskerov 
den anochi di pelea di UFC na Saudi Arabia 

CAELEB Dressel a sigura su di dos competencia individual pa e Weganan 


Olimpico na Paris, reafirmando su status como un di e miho landa- 


donan di mundo despues di su actuacion estelar den e ultimo Weganan 


Olimpico. Mientrastanto, Katie Ledecky a sigui domina y Kate Douglass 


a surgi como un strea creciente. 


Dressel, ganado di cinco biaha medaya di oro den e Weganan di Tokyo, 


a gana e 100 meter vinderslag masculino den e prueba Olimpico di 


natacion di Merca riba diabierna anochi cu un tempo di 50.19 seconde. 


Esaki ta sigui su victoria den e 50m estilo liber, loke ta duna e oportun- 


idad pa defende un otro medaya di oro na Paris. 


"Mi ta kere cu tur mi landanan mi a ehecuta nan mas miho 


cu mi por", Dressel a comenta. 


Kate Douglass tambe a bira noticia door di sigura su di 


tres evento individual den e Weganan Olimpico cu un 


victoria den e 200 meter combina individual. Douglass, 


kende anteriormente a gana e 200 brasa y 100 estilo liber, 


a termina na 2:06.79, dilanti di Alex Walsh, kende a ocupa 


e di dos luga Olimpico na 2:07.86. "Mi ta hopi contento cu 


esey", Douglass a bisa. "Mi a yega e encuentro tratando 


di gana tur tres evento, pero mi no a pensa cu mi por a 


logra. P'esey mi ta contento cu mi a hacie." 


Katie Ledecky, un elemento basico den natacion Mericano, 


a logra su di cuater victoria den e prueba, ganando e 


800m estilo liber den 8 minuut, 14.12 seconde. Paige 


Madden a sigura e di dos posicion cu 8:20.71. Ledecky lo 


competi den e eventonan di 400m, 800m y 1500m estilo 


liber, como tambe den e relevo liber 4x200m na Paris. 


Dressel su actuacion tabata notabel, aunke e no a iguala 


su record mundial di 49.45 seconde estableci na Tokyo. El 


a lidera e competencia na un manera comodo, terminando 


dilanti di Thomas Heilman, di 17 aña, kende a sigura e di 


dos puesto cu un tempo di 50.80 seconde. A pesar di a 


perde e defensa di su titulo di 100m estilo liber, Dressel 


lo landa te cu tres relevo na Paris, cu e meta di logra otro 


gran actuacion Olimpico. 


Dressel su biahe bek na top a keda marca pa un descanso 


di landa na 2022 pa recupera su pasion pa deporte. E ta 


reconoce competencia, pero ta confia den su capacidad pa 


actua bou presion. "Mi sa cu mi ta e campeon defensor", 


Dressel a bisa. "Pero mi ta kere cu mi ta persigui algun di 


e muchanan ey tambe." 


Ademas di e nificacion personal di e pruebanan, Dressel a compartí e 


goso di tin su yiu homber di 4 luna, August Wilder, den tribuna. "Mi yiu 


homber por a mira mi forma un ekipo Olimpico", Dressel a bisa cu un 


sonrisa. "E no ta bay corda, pero lo mi bis’e y mi tin potret pa prueba 


esaki." 


Simone Manuel, e prome landado di color cu a gana un medaya di oro 


individual, a avansa pa e final di 50m estilo liber cu e di cuater miho 


tempo, sigurando su oportunidad pa competi den un evento individual 


na su di tres Weganan Olimpico. Gretchen Walsh a lidera e semifinalnan, 


siguí pa Torri Huske y Abbey Weitzeil. 


Douglass ta impresiona 


Dressel y Ledecky ta briya den prueba 
di natacion Olimpico dI Merca 

E di cuater y ultimo buelta di KLM Open na Badhoevedorp 
a enfrenta retraso diadomingo debi na un protesta di 
Extinction Rebellion (XR). E activistanan a blokia acceso na 
International Golf Club, sede di e torneo di golf principal 
di Hulanda, den un manifestacion contra e sponsornan di 
combustibel fossiel den deporte. 


Extinction Rebellion a critica e participacion di e sponsornan 
manera KLM, Tata, Schiphol y Audi, acusando nan di "lavado 
deportivo", uzando deporte pa mehora nan imagen publico 
a pesar di nan contribucion importante na contaminacion 
global. "E KLM Open ta wordo financia pa e contaminadonan 
principal cu ta causa daño rond mundo", XR a bisa riba su 
plataforma di red social. 


E organisadonan di e torneo a informa cu e wega pa e golf- 
istanan di rango mas halto a cuminsa 10:17 AM despues di e 
interupcion. E dies golfistanan di rango mas abou a cuminsa 
nan buelta final pa 7:00 AM prome cu e protesta a cuminsa. 


A pesar di e interupcion, e competencia a sigui cu hungado 
remarcabel cu a haci nan ultimo empuhe. Joost Luiten, un 
golfista Hulandes destaca, a drenta den e ultimo dia empata 
na di diescinco posicion di e clasificacion. Liderando e torneo 
despues di tres dia tabata e Finlandes Mikko Korhonen. 


E protesta a atrae atencion significativo riba e tema di 
sponsor di combustibel fossiel den deporte, destacando 
e debate cu ta tumando luga riba e etica di acepta fondo 
di compania cu consecuencia ambiental substancial. E 
accionnan di XR na KLM Open ta parti di un movecion mas 
amplio pa pone presion riba e organisacionnan deportivo 
pa kibra cu e sponsornan aki y busca alternativanan mas 
sostenibel. 


E organisadonan di e torneo a expresa nan compromiso pa 
minimalisa e interupcionnan pa e hungado y e fanaticonan, 
sigurando cu e competencia lo a desaroya den e manera 
mas fluido posibel danki na e circunstancianan. A aumenta 
e medidanan di siguridad pa evita mas interupcion y garan- 
tisa siguridad di tur asistente. 


E KLM Open, un evento importante den e calendario di e 
Circuito Europeo, ta atrae e miho talentonan di golf di tur 
parti di mundo. E torneo di e aña aki, a pesar di e protesta 
imprevisto, a mustra un competencia di nivel halto y a pone 
e problemanan ambiental crucial na prome luga. 


Segun cu e buelta final ta progresa, tur wowo ta keda riba e 
tabla di ranking, cu e fanaticonan ansiosamente wardando 
e resultado. E incidente a provoca discusion den comunidad 


deportivo riba e futuro di sponsoring y e rol di deporte pa 
trata e retonan ambiental global. 


Protesta di Extinction Rebellion ta retrasa buelta final di KLM Open 

INTERNATIONAL Regatta 2024 cu su diescuater edicion 
ta invita pueblo di Aruba pa bin disfruta di e diferente 
nabegacion cu lo tuma luga na Oranjestad e fin di siman 
aki cumisando 28 di juni cu diescuater clase di careda: 
Optimists, SailQube, F11, Beachcats, Sunfishes, Lasers, 
Yachts Racing, Yachts Live Aboard cruisers, Yachts Multihulls, 
Miniatuurboats (30-35-40 inch), Windsurfers y Kites. 
Bo ta cordialmente invita pa bin presencia Regatta su Opening 
Event na Regatta Village, Naptali Henriquez Speeltuin Beach, 
diabierna 28 di juni for di 5’or di atardi pa 9’or di anochi, pa 
registracion y networking. Lo tin un cash bar obtenibel. 
E Opening Ceremony di Regatta lo tuma luga 7’or di anochi 
cu nabegadonan, sostenedonan y patronisadonan hunto cu 
tur partners presente. 
Riba diasabra 29 di juni tur Class Sailing Races lo tima luga 
for di 9:00am - 4:00pm sigui pa Live Music alrededor di 
5:00pm - 9:00pm cu HAERFEN POP ROCK & BLUES Band. 
Nabegadonan, sostenedonan y publico henter ta cordial- 
mente invita. 
Riba diadomingo 30 di juni, pa henter e dia lo tin All Class 
Sailing Races cu caredanan tumando luga for di trempan 
9’or di mainta pa 3’or di atardi sigui pa Live Music entre 5’or 
di atardi pa 9’or di anochi cu THE ORIGINALZ Band. 
E ceremonia di premiacion di Regatta lo tuma luga diad- 
omingo 30 di juni, 5:30pm pa 7:00pm (Youth 5:30pm; 
Adults 6:30pm.) 
ARF, Aruba Regatta Foundation su vision ta pa introduci mas 
hende na nabegacion y hiba nan mas cerca di naturalesa y 
experiencianan di watersport sostenibel. Regatta ta desea 
na yega na mas hende hoben cu ta posibel anto introduci e 


alegria di nabegacion na nan tur. 


Na 2023, 75 nabegadonan a participa den mas cu cuarenta 
careda, durante dos dia yena di accion y premia nan 27 
trofeo, specialmente diseña pa Regatta, traha pa medio di 
plastic y palo recicla. 
Pa 2024, Regatta su meta ta pa atrae mas nabegadonan, 
boto y publico n’e Regatta Village, cual ta situa cerca di 
Surfside Beach banda di Neptali Henriquez su parke. 


Pa mas informacion bishita e portal di aruba-regatta.org y 
registra pa asina ricibi posts cu lo mantene bo informa, via: 
htpps://aruba-regatta.org of @arubaregatta. 


Publico ta keda cordialmente invita pa bin mira e spectaculo 
riba awa, disfruta di un dushi bebida, relaha y recorda nan 
mes riba kico di realmente kiermen un bida di isla. 


Un gradicimento ta bay na tur sponsor, partner y sostene- 
donan: Aruba Airport Authority; Studio Advisory; Aruba 
Tourism Authority; Varadero; Budget Marine; Setar NV; 
Aruba Bank; Romar Trading; Albo Aruba; Deepwater Marine; 
Integrated Security Services; BonBini Cargo; Marketing Plus 
NV; Tranquillo Sailing Charters; Trampolin Pa Trabou; Bula 
Surf Shop; MW; Scuba Safari; OP=OP; Swift Trading; Royal 
Aruba Aloe; Aruba Wine & Dine; Jolly Pirates; CX Events; 
Son; Aruba Active Vacation; T2pan; Pizza Hut; Hilton Aruba 
Caribbean Resort & Casino; Aruba Active Vacations; Aruba 
Ports Authority; Satex; Pizza Hut; Bucuti & Tara Beach 
Resort; Costa Linda y Marriott Resort. 


Di diescuater International Regatta ta cla pa ranca sali 

SIMBOLO ta hunga un papel profundo den guia e busca- 
donan pa un comprension mas profundo di existencia. Entre 
e simbolonan aki, mandala, yantra y geometria sagrado ta 
sali como representacion visual cu ta trancende e limitenan 
cultural y ta resona den diferente tradicion spiritual. 


1. Mandala: Remolinonan cosmico di Harmonia 
Deriva di e idioma Indio Antiguo di Sanskriet, "mandala" 
ta traduci como "circulo". Mandala ta e configuracionnan 
geometrico cu ta iradia for di un punto central, formando 
patronchi intrinca. 
Simbolisando unidad, integridad y cosmos, e mandalanan 
ta wordo uza den diferente cultura como herment pa medi- 
tacion y autodescubrimento. E proceso di crea of kleur un 
mandala ta wordo considera un practica meditativo, cu ta 
permiti hende conecta cu nan ser interno y cu universo en 
general. 
2. Yantra: Caminda Geometrico Sagrado pa loke ta Divino 
Den e tradicionnan Hindu y Tantrico, Yantranan ta diagram- 
anan geometrico inspira cu nificacion spiritual. Típicamente 
cu diseño intrinca, e simbolonan aki ta wordo uza como 
instrumento pa meditacion y contemplacion. Ta kere cu e 
Yantranan ta representa e energia divino di un Dios specífico 
of forsa cosmico. 
Mediante meditacion enfoca riba un yantra, practicantenan 
ta busca sintonisa nan consciencia cu e principionan subya- 
cente di universo, fomentando crecemento spiritual y ilumi- 
nacion. 
3. Geometria Sagrado: Plan di Creacion 
Na e interseccion di matematica, arte y spiritualidad ta topa 


geometria sagrado. 
E disciplina antiguo aki ta explora e orden y harmonia inher- 
ente cu ta ser haya den forma y proporcionnan geometrico. 
For di e secuencia di Fibonacci te na e Flor di Bida, geome- 
tria sagrado ta ser considera un idioma universal cu ta 
revela e structuranan fundamental di creacion. Hopi tradi- 
cion spiritual ta incorpora patronchinan geometrico sagrado 
den arkitectura, arte y ritualnan, keriendo cu e simbulonan 
aki ta contene e clavenan pa desblokia estado superior di 
consciencia y compronde e misterionan di existencia. 
Desblokiando Reinonan Interno: Aplicacionnan Practico 
Mientras cu e origen di mandala, yantra y geometria sagrado 
ta varia, nan aplicacionnan practico ta convergi den e idea 
di desblokia e reinonan interno di consciencia. 


Sea nan ta ser usa como yudansa pa meditacion, hermentnan 
pa visualisacion of portalnan pa conecta cu e divino, e 
simbolonan aki ta ofrece un idioma visual pa expresa y 
explora e misterionan profundo di spiritualidad. 


Den un mundo hopi biaha yen di caos y distraccion, e 
simbolonan sagrado aki ta duna un santuario visual, un invi- 
tacion pa biaha paden y descubri e coneccion di tur cos. 
Mientras cu e buscadonan ta envolve cu mandalanan, 
yantranan y geometria sagrado, nan ta embarca den e 
buskeda di simetría spiritual, buscando harmonia den nan 
mes y cosmonan ilimita rond di nan. 


Mandala, Yantra y Geometria Sagrado 


Revelando Simetria Spiritual 


S P I R I T U A L 

TA comun pa haya situacionnan caminda otronan ta mete 
den nos bida, ofreciendo conseho of opinion no pidi. Esaki 
ta sosode hopi biaha cu amigonan, famia of coleganan cu tin 
bon intencion cu por kere cu nan ta yuda. 


Sinembargo, e intrusion aki por ta frustrante y desagrad- 
abel, specialmente ora nos ta sinti nos mes mal comprondi 
of husga. 


Por ehempel, un bishita cu un amiga bieu a bira amargo ora 
cu e ta interrumpi e combersacion continuamente, ofre- 
ciendo conseho y dunando conferencia riba con bo bida 
mester wordo biba. 


Apesar di su bon intencionnan, e por ponebo sinti molestia. 
E no ta compronde bo experencianan unico, loke a trece un 
sentimento di intrusion y falta di empatia. 


Den momentonan manera esaki, ta crucial pa reconoce e 
violacionnan di e limitenan y dicidi con pa responde. Si no a 
pidi conseho y e relacion ta casual, por ta miho pa ignor'e. 
Sinembargo, si ta trata di un persona serca, por ta nesesario 


pa trata e problema directamente. 


Comunica sentimento ku claridad y pone limitacion por yuda 
mantene e relacion. Por ehempel, por expresa na e amistad 
con su enfoke tabata hasi bo sinti, enfatisando mi nesesidad 
pa e scucha en bes di dicta. 


Tin excepcion den cual otronan mester interveni, manera 
situacionnan di peliger of ora bo ta hasi bo mes daño. Di 
otro manera, nos ta responsabel pa nos desicionnan y nos 
mester sinti nos liber pa tuma riesgo y siña di nan. 


Adresando e intrusionnan aki, ta esencial pa pone limita- 
cionnan cla y comunica abiertamente. Si e persona ta persisti 
apesar di bo peticionnan, porta tin mester di reevalua e rela- 
cion y dicidi e nivel di intrucion cu ta sinti comfortabel cun’é. 
Finalmente, respeta autonomia di otro ta clave pa mantene 
relacionnan saludabel y respetuoso. 


Pa mas orientacion riba con pa pone limitacion, considera 
explora recursonan riba e topico pa naviga y administra 
interaccionnan cu otro miho. 


Atende cu bo mesun asuntonan ora otronan ta mete 

DEN e ultimo añanan, multiple investigacion a revela preocupacion significante 


encuanto e exito di e studiantenan Caribense cu ta sigui cu nan estudio na 


Hulanda. E estudionan aki ta mustra cu, compara cu e otro gruponan di studi- 


ante, e studiantenan di Caribe ta enfrenta mayor dificultad den diferente etapa 


di nan educacion, for di e preparacion inicial riba e islanan, te n'e adapta- 


cion n'e educacion superior na Hulanda. Un di e iniciativanan clave pa atende 


e preocupacionnan aki ta e Strateguc Education Alliance (SEA), lansa cu e 


obhetivo explicito di mehora e exito academico di e studiantenan Caribense. 


E aliansa aki, forma durante un conferencia na 2021 y cu a ser fortalece den 


e vierlandenoverleg di 2023, a converti den un programa multianual respalda 


p'e ministernan di educacion di Reino. Su obhetivo principal ta implementa 


recomendacion specifico pa mehora e transicionnan educativo y e resulta- 


donan di e studiantenan Caribense den e contexto Hulandes. 


Sinembargo, a pesar di e esfuersonan coordina aki, ta persisti interogante 


riba e efectividad y e implementacion real di e medidanan proponi pa SEA. 


E Parlamentario Aquannette Gunn, a haci pregunta directo n'e Minister di 


Educacion y Deporte, Endy Croes, buscando contesta concreto riba con ta 


atende e retonan sistematico aki. 


E investigacionnan reciente ta subraya cu e indice di exito di e studiantenan 


Caribense ta sigui ta inferior n'e otro gruponan demografico na Hulanda. 


Factor manera preparacion educativo inicial e retonan di adaptacion cultural 


y linguistico den e sistema educativo Hulandes ta hunga un papel crucial den 


e desigualdadnan aki. A pesar di e creacion di iniciativa manera SEA, cu ta 


busca pa mehora e transicionnan aki y e resultadonan educativo, ta evidente 


e necesidad di un evaluacion riguroso y continuo di su impacto real riba e 


tereno. 


Den cuadro pa haya claridad riba e topico aki Gunn ta haci uzo di su derecho 


y a dirigi e siguiente preguntanan. 


1. Minister por comparti cu Parlamento e acuerdo cu a keda firma na januari 


2023 durante e vierlandenoverleg di e ministernan di enseñansa den Reino? 


SEA a keda transforma den un programa multianual. 


2. Minister por comparti cu Parlamento si tin un periodo mara pa loke ta e 


duracion di SEA? 


3. Minister por comparti cu Parlamento e nombernan di e profesionalnan cu ta 


forma parti di e comision di conseho SEA? 


Pa e parti di ehecucion di e programanan di mehoracion Departamento di 


Enseñansa tin un rol importante. Pues e rol di coordinacion pa loke ta trata e 


desaroyo y ehecucion. 


4. Minister por informa Parlamento si DEA tin funcionario(nan) asigna encarga 


cu e aspecto aki? 


5. Minister por informa Parlamento ken ta e funcionario(nan) asigna? 


Pa loke ta aña 2023 e ministernan di Reino a fiha 3 prioridad; 


a. 'arbeidsmarktonderzoek in relatie tot onderwijs', 


b. 'mobiliteit binnen het Koninkrijk' 


c. 'Carribean Academic Foundation Year'. 


6. Minister por informa Parlamento si e investigacion tocante mercado laboral 


den relacion cu enseñansa a keda finalisa? 


7. Si contesta 6 ta afirmativo, Minister por comparti e rapport di e investiga- 


cion cu 


Parlamento? 


8. Si contesta 6 ta negativo, Minister por informa Parlamento pa ki tempo e ta 


premira cu lo keda cla cu e investigacion? 


9. Minister por elabora den detaye tocante e di dos prioridad? Por ehempel: si 


esaki ta den ehecucion, den ki fase e ta? Na ki forma esaki ta tumando luga? 


10. Minister por informa Parlamento na ki aña escolar e programa di CAFY a 


inicia? 


11. Minister por comparti cu Parlamento cuanto studiante a forma parti na e 


CAFY te cu awo? 


12. Minister por comparti e resultado di e studiantenan (anonimisa) cu a 


participa desde inicio di CAFY? Entre otro: cuanto di nan a logra e aña cu exito, 


si tabatin dropouts? 


13. Minister por comparti data cu Parlamento di cuanto di e studiantenan 


a opta pa keda studia na Aruba, a bay studia den regio of a bay studia na 


Hulanda? 


Pa loke ta trata 2024, SEA tin 3 punto di prioridad; 


a. Aansluiting voortgezet onderwijs op SEA activiteiten met nadruk op de rol 


van decanen en mentoren 


b. Inventarisatie verbreding MOU's met buitenlandse instellingen 


c. Studentvolgsysteem 


14. Minister por informa Parlamento den detaye kico ta e desaroyonan cu a 


tuma/ta tumando luga pa loke ta e acoplacion di VO pa loke ta e actividadnan 


di SEA? 


15. Minister por informa si e ehecucion di capacitacion di e mentor- y 


decanonan a inicia? 


16. Si contesta 15 ta afirmativo, Minister por comparti cu Parlamento e plan 


di capacitacion pa e mentor- y e decanonan? Pa asina tin un bista di cuanto 


sesion e trayecto ta consisti. 


17. Si contesta 15 ta afirmativo, Minister por informa Parlamento si tur direc- 


tiva di scol na Aruba a percura di manda nan mentoren y decanen pa capaci- 


tacion? 


18. Si contesta 17 ta negativo, Minister por informa Parlamento kico ta e 


motibo pa no colabora na e programa di capacitacion? 


19. Minister por informa Parlamento si e inventarisacion pa cu e ampliacion di 


MOU cu institutonan den exterior a keda termina? 


20. Si contesta 19 ta afirmativo, Minister por comparti esaki cu Parlamento? 


21. Si contesta 19 ta negativo, pa ki tempo Minister ta premira cu esaki lo keda 


termina? 


Den medio di comunicacion por a tuma nota cu Minister a cera algun MOU cu 


algun instituto di enseñansa den exterior. 


22. Minister por informa Parlamento cuanto MOU su persona a firma cu insti- 


tutonnan di enseñansa den exterior, desde cu su persona a bira minister? 


23. Minister por comparti cu Parlamento e MOU's cu el a firma te na e momento 


aki? 


24. Minister por elabora den detaye over e studentvolgsysteem? 


Parlamentario Aquannette Gunn (MAS) 


Ta cuestiona eficacia riba Strategic Education Alliance y 
e retonan educativo p’e studiantenan Caribense na Hulanda 

DIABIERNA atardi, durante un momento ameno, a inaugura oficial- 


mente e “Operation Command Center” situa na Savaneta. Minister 


di Husticia y Asuntonan Social sr. Rocco Tjon, conhuntamente cu 


Minister President sra. Evelyn Wever-Croes, Korpschef y represent- 


ante di Setar a hiba palabra pa asina duna inicio na e apertura oficial 


di e edificio nobo pa loke ta e operation command center, cual ta bay 


contribui na eleva siguridad riba nos isla. 


Segun e mandatario, siguridad no ta algo cu ta bin di su mes, como 


pais mester inverti den departamentonan hudicial pa por garan- 


tisa siguridad. No ta trata di inverti solamente den material y infra- 


structura, pero mas importante ainda ta pa inverti den tecnologia y 


recursonan humano, pues e hende cu mester haci e trabou. 


E vision di ministerio di husticia y asuntonan social, ta pa garantisa 


siguridad pa pais Aruba, y e vision aki ta consisti di cuater pilar. Un 


vision integral cu ta conta cu aportacion di ful e veld hudicial, alabes 


den su ehecucion cu participacion tambe di e stakeholders hudicial. 


E prome dos pilarnan, cual ta material y infrastructura ta importante 


pa crea e condicionnan adecua pa e polisnan por haci nan trabou 


manera debe ser. Esaki ta influencia e motivacion di e personal posi- 


tivamente. 


E ultimo encuesta bou di personal di Cuerpo Policial a indica tambe 


cu nan ta mas motiva cu prome. 


Sinembargo, e ultimo dos pilarnan ta loke ta haci e diferencia pa 


como organisacion, specificamente como Cuerpo Policial, por sigui 


desaroya y atende cu e demanda cu ta bin, riba nivel local pero 


tambe internacional. Aki ta trata di inversionnan den e pilar di tecno- 


logia y desaroyo di e Agentenan Policial. 


E importancia di inverti den e dos pilarnan aki ta bira bisto door cu 


criminalidad ta keda cambia, e ta tuma otro formanan, y como pais 


nos departamentonan mester por adapta na e cambionan aki. 


Pa e motibo ey Cuerpo Policial ta den un reorganisacion, pa proyec- 


tonan manera esaki, por yuda e Cuerpo adapta y na mes momento 


garantisa su existencia pa futuro door di ankre den e structura di e 


organisacion. 


Aruba tin e centro di mas moderno den ful nos region y esaki no 


solamente door di e inversionnan den material y infrastructura, pero 


tambe door di e hecho cu ta trata di un colaboracion entre diferente 


entidadnan di Cuerpo Policial mes, pero tambe entre Cuerpo Policial 


y otro departamentonan den e cadena hudicial. 


Den e edificio aki lo wordo ubica central di polis, radar kamer, y 


tambe e operadornan pa loke ta trata camara surveillance. Camara 


surveillance a inicia na 2022 y actualmente tin mas di 250 camera 


instala rond di nos isla. Den area di hotel, downtown San Nicolaas, y 


40 loacalidad strategico rond di nos isla. Banda di esaki, lo inicia cu 


instalacion di camaranan den downtown oranjestad. 


E relevancia di e inovacion aki ta cu e trabou di Cuerpo Policial lo 


bira mas eficiente y eficaz, ta bay garantisa orden publico mucho 


mas miho y tambe percura pa mas caso wordo resolvi y mucho mas 


lihe. A traves di e proyecto aki por garantisa e propio siguridad di 


nos Agentenan Policial mucho mas miho. 


Pa Cuerpo Policial por sigui desaroya di e forma aki e mester tin un 


bon fundeshi, e fundeshi aki pa Cuerpo Policial a wordo basha door 


di polisnan cu a eherce e trabou aki hopi aña atras y aworaki ta gosa 


di nan pensioen, nos ta gradici cada un, pasobra sin e fundeshi aki 


un proyecto manera esaki tampoco lo tawata posibel. 


Por ultimo, minister Tjon a gradici tur esnan cu a haci esaki posibel, 


esta Setar N.V. specificamente sr. Stanley Pourrer den feliz memoria. 


Un persona hopi dedica, pasiona y professional. E Proyecto di 


camara ta uno cu ya caba for di 2022 nos ta bezig cune y Stanley 


tawata envolvi for di comienso. 


Palabranan di gratitud y pabien na Cuerpo Policial, Coleganan 


Minister cu a aloca fondo tambe pa un proyecto di e magnitude aki. 


Parlamento di Aruba, pa aproba e diferente presupuestonan den 


cual ful e Proyecto integral pa loke ta camara surveillance a wordo 


presenta. Como tambe, na henter ministerio di husticia y asuntonan 


social. Proyectonan asina ta solamenta posibel danki na boso dedi- 


cacion, perseverancia y lealtad. 


MINISTER ROCCO TJON 


Operation Command Center na Savaneta a bira un realidad 

DURANTE siman pasa a organisa dos evento fantastico den e terminal nobo 


pa “US Departure” na Aruba (AUA) Airport, cu e prome evento dedica exclu- 


sivamente pa empleadonan di Aruba Airport Authority N.V. (AAA) y di dos 


evento tabata pa tur stakeholder den aeropuerto y e industria completo di 


aviacion. Hunto mas di 400 invitado tabatin e oportunidad pa yama ayo na e 


CEO saliente di AUA Airport, esta Joost Meijs. 


Durante e di dos evento a conta cu presencia di Gobernador di Aruba, e Prome 


Minister, Minister Danguillaume Oduber, Miembronan di Parlamento, autori- 


dadnan na aeropuerto y tur partner y stakeholders den e industria di aviacion. 


Durante ambos evento tabatin varios discurso y a probecha pa haci un presen- 


tacion riba desaroyo di e proyecto di Gateway 2030. Invitadonan tur a gosa 


di e intercambio di regalo, bon cuminda, bon atendencia di e invitadonan y sin 


lubida un dushi atmosfera. “Si, manera priminti, ta tempo awo pa mi ultimo 


palabranan. Mi ta corda cla e discursonan di bonbini cinco aña pasa, duna 


door di Prome Minister Wever-Croes, Minister Oduber y di e Presidente di 


Hunta di Supervision di e tempo ey, 


Marion Kan, den cual tur tabata basta similar den hisa e presion riba e ekipo 


di AAA y riba mi pa cumpli cu loke nan ta desea: Ehecuta e proyecto Gateway 


2030 di un forma organisa, controla y bon maneha”, asina Joost Meijs a bisa 


den su discurso di despedida. Tabata apropia cu e despedida di Joost Meijs a 


tuma luga den e terminal nobo, recien entrega, unda pasaheronan cu ta biaha 


pa Merca lo cuminsa uza dentro di poco, como parti di e Fase 1A di e proyecto 


Gateway 2030. Na comienso di su trabou como CEO, esaki a bira su tarea di 


mas importante; implementa e inversion grandi den e terminal di aeropuerto 


y e parti infrastructural bou di e nomber Gateway 2030. E prome fase, esta 


e sistema nobo y moderno di maneha maletanan, construccion di un area di 


check-in nobo pa vuelonan pa Merca awo ta cla y entrega. E fase ey tabata 


envolvi un inversion di mas cu $140 miyon y ehecuta door di varios compania 


di construccion local. Construccion di e di dos fase di Gateway 2030, esta e 


“hold room” y “gate areas” pa por acomoda mas avion riba rampa, ta premira 


pa cuminsa den e di dos mita di aña 2024. “Awe, cu celebracion di e entrega 


di e prome fase di Gateway 2030, e ekipo completo di AAA a demostra cu 


nan por ehecuta e programa Gateway 2030. Damas y cabayeronan, pa ta 


modesto, Aruba Airport tin un team fantastico y ta danki na nan bon trabou 


y nan enorme compromiso hunto cu mi coleganan den gerencia, cu e aero- 


puerto a bira asina exitoso den implementa e strategia nobo di haci negoshi”, 


asina Joost Meijs a continua bisando. 


Lamentablemente, AUA Airport no ta cla ainda pa anuncia kende lo ocupa e 


puesto di CEO awo. E proceso ta den bon man di Royal Schiphol Group, e hunta 


di supervision y Gobierno di Aruba como doño; tur ta convenci cu pronto nan 


lo scoge e miho candidato pa ocupa e funcion di CEO. 


Na final di su discurso, Joost Meijs a gradici Gobierno di Aruba, e hunta di 


supervision, e accionista, Royal Schiphol Group y su coleganan pa nan confi- 


ansa, yudansa, nan comentarionan critico pero mas cu tur cos, pa nan amistad 


profesional y pa simplemente ta su colega. “Mi ta convenci cu boso tur lo sigura 


cu aeropuerto ta sigui riba e bon caminda. Aruba y e aeropuerto ta un joya 


den Caribe y nan merece di sigui briya. Sigur lo mi haya boso falta hopi”, asina 


Joost Meijs a conclui. Joost Meijs, CEO di Aruba Airport Authority N.V. (AAA) 


desde augustus 2019, awo ta bandonando nos isla despues di su termino di 


cinco aña. Durante su trabou, hunto cu e ekipo di maneho y empleadonan di 


AAA, a logra varios mehoracionnan den e ultimo añanan. Esakinan no ta inclui 


solamente e proyecto Gateway 2030, pero tambe e desaroyo di AUA Airport 


pa bira e aeropuerto mas sostenibel, sigur y bon prepara pa futuro, di henter 


Sur America y Caribe. Awendia, den forma consistente, AUA Airport ta inverti 


den su cuater pilarnan strategico: e desaroyo di su empleadonan, e calidad di 


su servicio y e infrastructura di aeropuerto, innovacionnan y oportunidadnan 


nobo, sostenibilidad y responsabilidad social. 


Tocante AUA Airport 


AUA Airport ta un di e aeropuertonan mas ocupa den region Caribe, cu mas 


di 25 diferente aerolinea operando na Aruba contribuyendo na casi 3 miyon 


pasahero pa aña y brindando servicio aereo na 31 pais y 45 destinacion non- 


stop rond mundo. Di e mercadonan cu AUA Airport ta brinda servicio na dje, 


78% ta di Merca y Canada, 14% ta di Latino America, 4% ta di Europa y 4% 


ta di Caribe Hulandes. 


AUA Airport ta reconoce cu esaki ta danki na un economia stabiel, clima 


politico, hospitalidad, populacion diversifica y siguridad general di nos isla. 


AUA Airport su aspiracion ta pa converti den un di e aeropuertonan mas 


sostenibel, sigur y prepara pa futuro den e region di Latino America y Caribe, 


brindando un espacio laboral confiabel, cu instalacionnan moderno y ademas 


cu un excelente servicio n’e cliente p’asina por refleha e hospitalidad di 


Aruba, contribuyendo na un futuro prospero pa Aruba. Haya sa mas di loke 


ta pasando na AUA Airport door di bishita www.airportaruba.com y conecta 


cu AUA Airport riba Twitter.com/Aruba_Airport, Facebook.com/ArubaAirport, 


Instagram.com/arubaairport 


Joost Meijs den su discurso di despedida 


AUA Airport ta un joya den Caribe cu merece sigui briya! 

NA Abraham de Veer School situa na San Nicolas a tuma 
lugar un anochi di informacion. Cuerpo Policial Aruba bou 
invitacion di e dicho scol a duna presentacion y informacion 
na tur hoben cu ta interesa of kier a haya sa mas tocante 
Cuerpo Policial Aruba. 


E aña aki a conta cu mas o menos 100 hoben cu a bin busca 
informacion pero tambe tabata interesa den e trabou di 
Polis. Dado momento mester a ripiti e presentacion algun 
biaha dor di e demanda di hobennan cu a yega masalmente 
na e anochi di informacion. 


Tambe e hobennan tabata tin e oportunidad pa aplica mesora 
cu tambe a bay hopi bon na unda cu hopi hoben a probecha 


mesora pa aplica. 


E hobennan por a haci diferente pregunta na e docentenan 
di Scol pa Polis E.J. Watty Vos pero tambe na e unidadnan 
di K9 Unit, Unidad Motorisa, agentenan den opleiding como 
tambe Polis uniforma. 


Un anochi cu tabata hopi exitoso pa Cuerpo Policial Aruba 
mirando e acogida masal di e hobennan cu a yega pa inscribí 
y haya e informacion. Danki na Abraham de Veer School 
como tambe docentenan di Scol pa Polis E.J. Watty Vos cu a 
haci posibel cu hobennan por a mira y haya informacion di 
Cuerpo Policial Aruba. 


Un anochi di informacion exitoso! 


Interes halto bou di nos hobennan pa bira polis 

DESPUES di algun luna di preparacion awenochi Minister 
di Asuntonan Economico, Comunicacion y Desaroyo 
Sostenibel, Geoffrey Wever, Camara di Comercio Aruba 
(KVK), Departamento di Asuntonan Economico Comercio y 
Industria, y Aruba Trade & Industry Association (ATIA) hunto 
cu delegacion comercial ta sali awe, dialuna, pa Surinam pa 
un Trade Mission te cu dia 28 di juni. 


Hunto cu e delegacion Minister Wever kier explora e posib- 
lidadnan di comercio cu Surinam y asina purba stimula mas 
actividad comercial entre e dos Paisnan. 


Surinam, manera ta conoci, ta un pais cu ta exporta azeta, 
oro, metal, palo, productonan pa construccion y mucho 
mas. P'esei e importancia di bai hunto como delegacion 
ta demostra tambe e interes y e seriedad di e mision aki. 
Comerciantenan local lo haya e oportunidad pa netwerk, 


combersa y intercambia ideanan cu diferente comerciante 
Surnameño na Surinam. 


Durante e estadia di Minister Wever y su delegacion lo topa 
cu diferente mandatarionan di Surinam durante e Trade 
Mission aki manera Sr. Chandrikapersad Santokhi Presidente 
di Surinam, Minister di Agricultura, Bestia y Pesca Sr. 
Parmanand Swedien, Minister di Economia, Empresarial y 
Innovation Sr. Rishma Kuldipsingh, Minister di Transporte, 
Comunicacion y Turismo Sr. Uraiqit Ramsaran, Minister di 
Finansas Sr. Kermechend Stanley Raghoebarsing. 


Banda di esaki lo bishita tambe Suriname Investment & Trade 
Agency y diferente compania di transporte na Surinam. 


Minister Wever kier a gradici KVK, DEZHI y ATIA pa nan 
empeño pa por haci e mision comercial aki posibel y tur 
comerciante cu ta parti di e mision comercial. 


Minister Geoffrey Wever ta sali awe 
cu delegacion comercial pa Surinam 

RECETA DI DIA 


Banana Chocolate Chip MufÏns 


Aki bo tin un dushi receta pa Banana Chocolate Chip MufÏns 


Ingrediente: 
1 ½ cup di hariña 
1 telep di baking soda 
1 telep di bakiing powder 
½ telep di salo 
3 bacoba hecho, machica 
¾ cup di sucu 
1 webo 


1/3 cup di manteca dirti 
1 telep di extracto di vanilla 


½ cup di chocolate chip (bo por uza mas si bo kier) 


Instruccion: 
1. Prekeinta e forno na 180°C (350°F). Pone e moldenan 
pa mufÏns den un teblachi pa mufÏns of kwasha un tiki vet 
(Crisco por ehempel of manteca) den e moldenan. 


2. Den un comchi grandi, mescla e hariña, e baking soda, e 
baking powder y e salo. 


3. Den un otro comchi ,mescla e bacobanan machica, e sucu, 
e webo, e manteca dirti y e extracto di vanila. 


4. Agrega e ingredientenan muha (wet ingredients) n'e 
ingredientenan seco y mescla te ora cu nan ta bon combina. 
No mescla demasiado, solamente te ora cu e ingredientenan 
ta bon incorpora. 


5. Agrega e chocolate chip na e mescla. 


6. Basha e mescla den e moldenan pa mufÏns, yenando nan 
aproximadamente 2/3 di su capacidad. 


7. Horna durante 18-20 minuut of te ora cu e punta di un 
cuchiu den centro di un mufÏn sali limpi. 


8. Laga e mufÏnnan fria den e tablachi durante algun minuut 
prome cu pasa nan riba un otro teblachi pa nan por fria 
completamente. 


Disfruta di bo Banana Cbocolate Chip MufÏns. 

Fortaleza pa Famia 


Sinceramente, Pastoor Marcel Balootje 


E gran berdad cu tur hende mester sa y obedece. 


Romanos 8:1-2: "P'esey awo no tin condenacion pa 
esunnan cu ta den Cristo Hesus. Pasobra e ley di e Spirito 
di bida den Cristo Hesus, a haci mi liber di e ley di pica y 
di morto. 


Tur esey a cuminsa for di Juan 3:16. P'esey obediencia 
na e palabra di Dios ta masha importante. Cristo Hesus a 
paga e prijs di nos salbacion cu su morto na e cruz riba 
calvario. 


Dios ta asina bon pa nos tur cu E ta ofrece na nos tur 
mesun oportunidad di salbacion y esey ta pa medio kere 
den su Unico Yiu, Cristo Hesus. 
Pasobra Dios no a manda su Yiu na mundo pa condena e 
mundo, ma pa mundo ta salba door di dj’E. (Juan 3:17). 


Esunnan cu nenga locual Dios ta ofrece, ta cay bao di 
condenacion pasobra e palabra ta bisa: "Esun cu kere 
den dj’E, no ta condena, ma esun cu no kere den dj’E ta 
condena caba, pasobra e no a kere den e nomber di e 
Unico Yiu di Dios. (Juan 3;18). 


Nos tur mester tuma e decision pa nos mes, pasobra cada 


un di nos, por scoge sea pa bida eterna den Cristo (esey 
ta nifica cu nos tin entrada pa shelo) of pa morto eterno 
den fierno caminda lo ta e destino final di tur esunnan cu 
rechasa Cristo Hesus. 


E palabra di Dios ta bisa den Juan 3:36: "Esun cu kere den 
e Yiu lo tin bida eterna, ma esun cu no obedece e Yiu lo no 
mira bida, ma e furia di Dios lo keda riba dje." 


Cristo Hesus ta nos unico speransa pa salbacion, pasobra 
ningun hende no por yega cerca e Tata si no ta pa medio 
di su Yiu Cristo Hesus. 


E tempo ta critico, trabahoso, y binida di Cristo Hesus ta 
cerca. No tin tempo pa para discuti, ni tampoco tempo pa 
wak ken ta miho cu otro, pasobra tur cos riba e mundo aki 
ta temporal, ta solamente den Cristo nos tin bida eterna. 


Nos no por biba rabia cu otro aki riba tera y kere cu nos lo 
drenta shelo, pasobra den shelo no tin luga pa rabia, odio, 
malicia y maldad. E cosnan ey no ta drenta den presencia 
di Dios. 


Den Galationan 5:19-21 Dios ta mustra cla cual ta e 
cosnan cu hende ta practica y cu ta stroba nan di hereda 
e reino di Dios. 
1 Corintionan 6:9-10 Dios ta bolbe corda nos riba nos cu 
hende cu ta pratica inhusticia lo no hereda e reino di Dios, 
pero den verse 11 e ta mustra cu tin un oportunidad pa 
tur esunnan cu kier arepenti y aleha for di pica. 


Hopi hende no ta comprende e plan di diabel, cual a bin 
pa horta, mata y destrui y p'esey nan ta sigui e caminda 
robes, aparta for di Dios den tur clase di inmoralidad y 
pica. 


Otronan a tende e berdad, pero pa motibo di duresa di 
curason, pa placa,y inmoralidad, ta nenga y rechasa E 
unico cu por salba nan alma kende ta Cristo Hesus y ta 
keda biba den e bida di scuridad cual diabel ta ofrece, y 
asina nan lo no hereda e reino di Dios. 


Ningun hende por scapa e condenacion di fierno si e no 
acepta, reconoce y entrega su bida na Cristo Hesus. 


Si bo confesa cu bo boca cu Hesus ta Señor y kere den bo 
curason cu Dios a lant’e for di morto, nan lo bo ta salba. 
(Romanonan 10:9) 

Dialuna, 24 Juni 2024 
OBITUARIO 
AWEMainta 


Mi Dios, Mi Señor, Mi Salbador 


Cu Bo amor infinito tene mi den Bo brasa 


Ya no tin scuridad 


Unicamente Bo Luz briyando 


Cu dolor na nos curason, nos ta participa 


fayecimento di nos ser stima: 


Harold I. Roos 


Mihor conoci como ”Ivan” 
*08-10-1960 - †19-06-2024 


Acto di despedida lo wordo anuncia despu- 


es. 


“Señor ta mi wardador, mi’n tin falta 


di nada 


Den cunucu di yerba berde e ta pone 


mi sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Nos ta anuncia fayecimento di: 


Gerarda Alicia Suarez-Dania 


Mihor conoci como: “Ada” 
*31-07-1940 - †21-06-2024 


Acto di entiero lo wordo anuncia 


despues. 


Señor ta mi wardador, mi'n tin falta di 
nada. 


Den cunuco di yerba berde e ta pone mi 
sosega. 


E ta hiba mi na awa trankil. 
Pa mi bolbe haya forsa 
Salmo 23 


Cu tristesa den nos curason pero conforme 
cu boluntad di Dios, 
nos ta anuncia fayecimento di nos Ruman, 
Tanta y Prima: 


Sra. Vda. Bertha Maduro Thiel 
* 11 mei 1934 – †20 juni 2024 


Na nomber di su: 


Rumanan: Emelina Thiel, Mathias y Mina 
Thiel – Caster, Sr Vdo Simeon Thiel y 
†Filomena Geerman, Sra Vda Violeta 
Lampe Croes y Famia, Damaso Thiel, 
Esteban y Greta Thiel-Dirksz, †demas 
rumannan den feliz Memoria 


Sobrina y sobrinonan, primo y primanan, 
ihanan y demas Famia: Thiel, Caster, 
Kock, Maduro, Croes, Klooster, Dirksz, 
Dap, Koolman, Geerman, Fawcett, Gomes, 
Werleman, Booukhoudt, Perez. 


Oportunidad pa condolencia y despedida 
lo tuma luga diaranson 26 di juni 2024 di 
9.00 pa 11.00 am na Aurora Funeral Home. 
Cremacion lo tuma luga den seno familiar. 


Disculpa nos si den nos tristesa nos por a 
lubida algun familiar, amigo of conoci. 

OBITUARIO 
AWEMainta 


“Señor ta mi wardador, mi’n tin falta di 


nada 


Den cunucu di yerba berde e ta pone mi 


sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Cu hopi tristesa pero conforme cu boluntad 
di Dios nos ta anuncia cu a bay laga nos den 


brasa di Señor 


Feng, Jingyue 


*01-02-1973 - †20-06-2024 


Casa: 
Hou, Qunying 


Yiunan: Feng, Jinxiang, Feng, Yuping 


Ruman: Feng, Chaoli, Feng, Chaogun, 
Feng, Chaoyi, Feng, Weiyue 


Sobrino(a)nan: Feng Nianxiang, Feng, Yuci 


Cuña: Feng, Wanlan 


Primo(a)nan , amigo y conocirnan, bisi- 
ñanan 


Ta invita pa acto di despedida cu lo tuma 
lugar diamars 25 di juni 2024 na Aurora Fu- 
neral Home di 2’or pa 4’or di atardi. Acto di 
cremacion lo tuma luga den seno familiar. 
Despues di cremacion no ta ricibi bishiti di 
condolencia na cas. 


Nos desculpa si den nos tristesa nos por a 
lubida cualkier persona. 


“Señor ta mi wardador, mi’n tin falta di nada 


Den cunucu di yerba berde e ta pone mi sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Cu inmenso tristesa den nos curason pero hopi 


agradecido pa tur loke nos a comparti cun’e, nos ta 
anuncia fallecimiento di nos esposa, mama, wela, 


ruman, y tanta. 


Sra. Marcolina Henriquez-Maduro 


Mihor conocí como “Margo” 
*26-01-1947 - †19-06-2024 


Na nomber di su: 
Esposo: Mario Henriquez 


Yiunan: Madeleine Henriquez, Robert Henriquez y 
Lisette Buckley, 


Sobrina cria mescos cu yui: Milene Maduro 


Nietonan: Avery Shipley, Ashlyn Shipley, Jamila 
Henriquez, Keyla Henriquez 


Mane nieto: Rilene Boekhoudt; Dylan y Diangelo 
Bello 


Rumannan: +Reina Maduro y +Jacobo Maduro, 
Sixta Dijkhoff-Maduro y + Thomas (Tom) Dijkhoff, 
+Brigida (Ida) Dijkhoff-Maduro y +Roman Dijk- 
hoff, _Antonio (Tommy) Maduro y Alcida (Chida) 
Maduro-Ras, Lilia Maduro 


Sobrinonan: Frits, Marcia, Gabiria, Franklin, Carl, 
Maurits, Wernher, Inge, Xiomara, Eugene, Anthony, 
Mientje, Mary, Leo, Nancy, †Jorge, Andy, Liesje,. 


Cuña y Suanan: Helenita Lacle-Henriquez y +Bibia- 
no Lacle, Margarita Bareño-Lacle y Luciano (Chani) 
Bareño, +Silvia (Chia) Lacle-Henriquez y +Dionicio 
(Donny) Lacle 
Tilma Henriquez y Boy Boekhout, Jani Henriquez, 
Edwin Henriquez 


Primo Y primanan, bisiñanan, amiga y amigonan, 
y demas famia y conocirnan, su compañeronan di 
grupo orashon Fundacion Venerable Jose Gregorio 
Hernandez Tanki Leendert, y Blue Army Paradera; 
Grupo Damas Pegasaya. 


Famianan: Henriquez, Maduro, Shipley, Boekhoudt, 
Dijkhoff, Buckley, Ras, Lacle, Bareño, Erasmus, 
Hart, Kock, Gomez, Feliciana, Werleman, Pita, 
de Windt, Oduber, Koolman, Krosendijk, Arends, 
Sneek, Gamarra. 


Ta invita demás famia, bisiña, amigonan y conoci 
pa condolencia Y entiero cual lo tuma luga dialuna 
24 Juni 2024 di 1or merdia pa 4or atardi na Aurora 
Funeral Home y después pa Santana Catolico na 
Paradera. 


Nos disculpa si den nos tristesa nos por a lubida 
algun persona of famia. 


Despues di entiero nos no ta risibi visita di condolen- 
cia na cas. 


Den cunucu di yerba berde E ta pone mi sosega 


E ta hiba mi na awanan trankil pa mi sosega 


Salmo 23 :2 


Conforme cu boluntad di SEÑOR nos ta anun- 


cia fayecimento di: 


Joseph Wilbert Stanley Pourrier 


*11-09-1961 - † 17-06-2024 


Yiu di: Everardo y Regina Pourrier 
Na bida: Voorzitter di PEVESA, Miembro di 
fundacion STT, 
Ex Miembro di directiva STT 
Na nomber di su 
Yiunan stima: Stelyan Pourrier y Cedric W, 
Starling Pourrier y Jesus R, Stenlis Pourrier y 
Walter P, Ruthline Jullienne Lue y Darring O 


Nietonan: Liondrick, Jaydrick y Jaironn 


Rumannan:†Severino Pourrier y Famia, †Ra- 
mona Dorcas y Famia, †Filomena de Windt y 
Famia, Sonia Herde y Famia, Ludwina Pieters y 
Famia, Judith Pourrier y Famia, †Maria Pour- 
rier, Jesus Martines Pourrier, †Magda Arrindell 
y Famia, †Ramon Pourrier, Steven Pourrier, 
Ceraldine Davelaar y Famia 
Ex-casa: Odalis Orman y yiunan Richenella y 
Sholyan 


Tanta: Margot Thode y Famia 


Demas famia, subrino y subrinanan, primo y 
primanan, swa y cuñanan 
Gerencia, Staff y Personal di Setar N.V. Su co- 
leganan di afdeling RBTS, afdeling Algemene 
Dienst, Afdeling Account management, afdel- 
ing di HR y di Marketing, Afdeling di PK y 
OSP. Su bon amigonan di High Performance y 
Valentino's, Amigonan di Sams Store, di Secure 
Logiq, amigonan di Avigilon. Su bon amigo 
y amiganan di cas cu semper a yud’e , sostene 
y semper tawata tey p’e, cu ta mucho hopi pa 
menciona, su bisiñanan y demas amistadnan. 
Famia y amigonan na Boneiro, Curacao, Merca 
y Hulanda 
Famia: Pourrier, Orman, Tromp, Dorcas, De 
Windt, Pieters, Wernet, Davelaar, Arrindell, van 
der Blonk, Llanez, Jansen, Gomez, Keteldijk, 
Croes, Vrolijk, Quant, de Windt, Maduro y 
Thode. 


Condolencia ta tuma lugar dialuna, 24 juni 2024 
na Aurora Funeral Home, di 7:00 pm pa 9:00 
pm. 
Acto di despedida lo tuma lugar Diamars, 25 
juni 2024 di 9:00 a.m. pa 11:00 a.m, na Aurora 
Funeral Home, sigui pa cremacion den seno 
familiar. 
Nos ta lamenta cu despues di entiero nos no 
por ricibi bishita di condolencia na cas. Nos ta 
pidi disculpa si den nos tristesa nos por a lubida 
un of otro persona. Como Stanley ta un hende 
alegre nos lo desea pa tur atendido bisti na 
color. 


Laga tur loke ta spera mi ta bunita 


Laga tur locual cu mi encontra na caminda 


ta bunita 


Laga tur locual cu mi laga atras keda bunita 


y 


Laga esakinan termina den tur bunitesa. 


Nos ta anuncia fayecimento di: 


Rosiane Lubin 


Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues. 


